Siapa je tak suka kek kan? Dah la manis dan lembut, memang sedaplah kalau makan. Haa kalau anda pecinta kek, ini adalah berita baik untuk anda. Di Cameron Highland, ada sebuah kedai kek viral yang menjual pelbagai jenis kek tau. Sebut je nak kek apa semua ada. Nama kedai ini adalah Kedai Kek Pak Tam.
Kedai Kek Pak Tam Viral Di Brinchang, Pelbagai Jenis Kek Ada Dijual:
Sebuah akaun di Twitter @syeerayahaya, ada berkongsi sebuah kedai yang bernama Kedai Kek Pak Tam. Kedai ini sudah pun viral di Twitter dan mendapat sambutan yang hangat.
” Wehhh sebenarnya mesti ramai kan yang dah tahu kewujudan Kedai Kek Pak Tam, Brinchang ni! Aku datang pun sebab dah viral ”

“ Memang patut ler viral sebab memang sedap pungggg. So ni yg aku dah bedal dan sempat jugaklah repeat ”
Kek yang dijual di sini diletakkan di dalam sebuah bekas plastik yang agak besar. Dan yang bestnya, harga kek di sini sangatlah murah tau! 1 bekas berharga RM13 dann kalau anda beli 5 untuk RM60 sahaja. Memang berbaloi.
Antara jenis kek yang dikongsi oleh @syeerayahaya:
1. Parmesan Cheesecake

” 100% ecommended. Dia lebih moist and bila kunyah dia macam berlemak di mulut lepastu terus turun bawah pergi beli lagi dua bekas (kedai dia dekat bawah apartment yg kitorg sewa je) “
2. Japanese Cheesecake

” Yang ni lah yg aku order first sekali. Sebab ingatkan rasa dia macam yang hanjuku yg dekat Family Mart tu. tapi rupanya dia kurang moist dari Parmesan. Bila kunyah dia light light je ”
3. Chocolate Indulgence

” Siapa je yang tak suka signature Secret Recipe ni haha. Tapi jangan expect tinggi la. Yang layer tengah tu instead of creamy ice cream macam kat SR, yang ni memang fully cream cheese dia letal kat tengah tengah ”
4. Pandan Cheese

” Sedap! Moist moist gittew. Tak kering. Just nice. Wajib ambil kalau nak beli combo 5 pack tu. recommended. Ni aku repeat kali kedua before balik rumah ”
5. Carrot cake

” Aku beli ni sebab aku mmg suka giler kek lobak. Tapi….. biasalah langit tak selamanya cerah. Biasa biasa je. Aku beri 4/10 ”
Nampak menarik kan kek yang dijual di sini? Haa jadi kalau anda yang berminat dengan kek, jangan lepaskan peluang ini untuk borong semua jenis kek! Memang dijamin berbaloi.
Alamat: Pak Tam Kek Cameron Highland, Brinchang, 39000 Brinchang, Pahang
Waktu Beroperasi: Setiap Hari (9.30AM – 11.45PM)
Sumber: @syeerayahaya


Kedai Makan Baru Di Cyberjaya, Set Nasi Itik Panggang RM9 Je!

Setiap kali kalau nak keluar dengan kawan mesti pening nak decide makan mana bukan?
Dah biasa makan nasi ayam kan, kali ini apa kata jom kita pergi cuba makan nasi itik panggang pula.
Pasti ramai yang belum pernah makan ‘itik’ kan? Haa, inilah peluang korang untuk cuba kedai makan baru di Cyberjaya ni.
Sekarang mereka ada buat promo sempena merdeka.

Set nasi ayam panggang & air (RM8)
Set nasi itik panggang & air (RM9)

Makanan di restoran ini pun sedap-sedap belaka. Bukan saja ayam, itik pun boleh tahan sedap tau

Nama restoran ini adalah Halal Duck Co., Crystalville (belakang Shell).

Alamat: F-G-03, Jalan Vita 1, Plaza Crystalville, Lingkaran Cyber Point Timur, Cyber 12, 63000 Cyberjaya, Selangor
Masa operasi: 10 pagi – 6 petang (buka setiap hari)
Sumber gambar: Twitter @skinnyondinie
Baca juga: Kedai Chinese Muslim Di Semenyih Yang Anda Boleh Cuba, Semua Sedap-Sedap Belaka!


Kedai Makan Yang Menyajikan Rendang Paling ‘TOP’ Di Malaysia

Bila kita dah masuk musim raya ni kan, mesti kita teringin makan rendang yang sedap dengan gabungan nasi impit, ketupat dan lemang pulak fuh memang layan. Tapi, nak cari kedai makan yang menyajikan rendang yang sedap ni agak susah kan? Haa sekarang anda tidak perlu risau lagi sebab di dalam artikel ini kami akan menyenaraikan kedai makan yang menyajikan rendang paling TOP di Malaysia.
Kedai Makan Yang Menyajikan Rendang Paling TOP Di Malaysia
1. Opium KL

Opium KL telah ditubuhkan pada 12 Julai 2014 dan merupakan cawangan menarik kerana mereka menyajikan makanan orang Asia, antara menu mereka yang unik adalah Phoenix Dumplings, Beef Brisket & Tendon Stew, Fern Leaf Salad and Crispy Duck Noodles, haa ni baru sikit je tau.
Hidangan rendang di sini menampilkan kelainan yang menarik.  Ia disediakan dengan Daging Wagyu dalam periuk hitam dan sepinggan nasi putih, teksturnya lebih pekat berbanding kebanyakan hidangan rendang yang lain.
Tema restoran ini diilhamkan oleh sejarah Candu di timur, ia penuh dengan artifak seperti katil candu dan paip, periuk wain Cina yang besar dan kawasan komunal gaya 1930-an.
2. Old China Café, KL

Old China Café terletak di Petaling Street dan ia merupakan salah satu restoran yang famous dengan hidangan rendang yang legend di KL.
Kafe ini dihiasi dengan perhiasan dari zaman dahulu. Ia dilengkapi dengan sisa-sisa pesona dunia lama yang asli dan ia menunjukkan pesona sejarah dan kemewahan budaya Cina. Rendang daging mereka memang cukup terkenal dan tidak pernah mengecewakan pelanggan di sini, ia dihidangkan bersama nasi putih. Ramai pelanggan yang datang kat sini mengatakan bahawa tidak ada restoran lain yang dapat menandingi rendang di Old China Cafe ini.
3. Madam Kwan’s, KL

Madam Kwan’s ni memang dah cukup terkenal di Malaysia, terdapat banyak cawanga restoran ini ni kebanyakkan pusat membeli belah di KL.
Di sini,  hidangan mereka adalah menggunakan gaya Nyonya.Haa menu rendang daging mereka memang cukup TOP la di sini kerana rasanya yang pekat dan pedas pasti akan memikat cita rasa anda. Rendang di sini biasanya dihidangkan bersama sepinggan nasi putih panas yang dikukus, timun, separuh telur rebus dan tambahan lain yang anda mahu.
4. Pia’s the Padi, Langkawi

Jauh dari kesibukan bandar Kuala Lumpur, ada sebuah restoran yang dinamakan Pia’s the Padi di Langkawi, memang cukup terkenal dengan pelancong luar.
Apa yang menariknya di sini, anda akan makan di sebelah sawah padi yang tenang tau. Ramai pelanggan di sini mengatakan memang tenang jika makan di sini kerana suasana dan konsep restoran ini dengan gaya traditional dihidangkan pula dengan makanan yang sedap di sini.
Rendang daging mereka adalah salah satu menu terkenal di restoran ini kerana rasanya yang agak unik daripada di KL kerana mereka mencampurkan sayur-sayuran di dalam rendang ini.
5. Aunty Aini’s Garden Café, Negeri Sembilan

Siapa je tak kenal Aunty Aini ni kan? Haa kat sini memang dah terkenal dengan mereka punya rendang dan Masak Lemak Cili Api tau!
Rendang daging kat sini memang sangat lembut, pedas dan dengan tekstur yang memang perfect lah. Bagi anda yang tidak tahu, pakar makanan terkenal Anthony Bourdain juga pernah mengunjungi Aunty Aini’s Garden Café. Haa jadi restoran ni memang dijamin sedaplah!
6. Ivy’s Nyonya Cuisine, Penang Island

Tersembunyi di kedalaman Pulau Pinang, anda akan menemui sebuah kedai makan kecil yang menarik ini. Walau bagaimanapun, anda jangan tertipu dengan kedai mereka ni sebab Ivy’s Nyonya Cuisine ni ada menyediakan hidangan yang sangat sedap.
Rendang daging lembu di sini dikenali sebagai salah satu pilihan menu yang paling popular dan ramai pelanggan akan mengesyorkannya. Rendang mereka memang sangat pekat dan berperisa.
Sumber: TripZilla


Siapa sangka yang rupanya masih ada kedai yang menjual lauk-pauk yang murah dan terlajak sedap kan? Tambahan lagi bila sekarang ni makanan pun dah naik harga. Tapi anda tidak perlu risau lagi kerana ini adalah berita baik untuk orang Perak terutamanya. Ada sebuah kedai makan yang menjual nasi berlauk dan sudah beroperasi sejak 90-an lagi tau.
Kedai yang sebenarnya sudah dikenali oleh penduduk tempatan ini bernama Kedai Pak Ngah yang terletak di Parit Buntar Perak. Mereka menyajikan pelbagai jenis lauk-pauk yang sedap. Sebut sahaja nak apa, mesti ada. Dan rata-rata penduduk di sini juga mengatakan yang makanan di sini semua sedap belaka dan yang paling penting mestilah murah!

Kedai Nasi Berlauk Sejak Tahun 90-an Lagi Di Parit Buntar, Murah Dan Terlajak Sedap:

Sebuah akaun di Twitter @JJCMPERAK ada berkongsi tentang Kedai Pak Ngah ini. Tengok pada lauk-pauk yang dijual di kedai ini, memang terliur.

“ Sedap dan Murah ”

Kalau anda ada plan nak singgah makan di sini, pastikan anda datang awal tau. Sebab kalau tengah hari je memang laju je lauk-pauk akan habis. Maklumlah makanan sedap kan mestilah orang suka.
” Kedai Pak Ngah yang terletak di Pekan Parit Buntar, Perak. Ni antara port beli lauk tengahari orang sekitar Parit Buntar dari tahun 90 an lagi. ”

” Lauk pauk nya tengok pun SEDAP ”

Nampak menarik kan lauk-pauk yang dijual di sini? Haa kalau anda ada plan nak makan tengah hari sedap anda wajib datang cuba makan di Kedai Pak Ngah tau. Memang confirm terbaik lah!
Alamat: Kedai Pak Ngah, Lot 135, Jalan Syarikat, Parit Buntar Perak. (Waze: LHDN Parit Buntar)
Waktu Beroperasi: Isnin – Jumaat (10.30AM – 3.30PM)
Sumber: @JJCMPERAK


Ramai Tak Tahu Ada Kedai Nasi Padang Sedap Di Klang, Memang Puas Hati!

Sukakan Nasi Padang? Jika ya, ada satu restoran di Klang yang dikatakan ada menyediakan Nasi Padang yang sedap rasanya dan asli resepinya.
Nasi Padang sebenarnya berasal dari Sumatera Barat, Indonesia. Nasi ini ialah salah satu hidangan paling popular di negara jiran.
Kalau nak pergi Indonesia macam jauh sangat kan? Haa tak perlu pergi jauh, sebuah kedai makan di Klang ada menyajikan nasi padang yang enak dan berbaloi cuba. Hasil perkongsian dari @shezzlahhhhh di laman twitter miliknya. Jom sama-sama baca.
Nasi Padang Sedap Di Klang

“Kedai Nasi Padang sedap di Klang. Untuk peminat jering macam aku, memang puas hati lah makan kat sini. Ada jering berlado, gulai jering, rendang jering (jering ftw ‘for the win’!”

Bagi yang tidak tahu tentang menu ini, Nasi Padang merupakan hidangan Indonesia yang menyajikan nasi putih bersama lauk pauk Indonesia. Nampak sama seperti nasi campur, namun ada bezanya dari segi lauk.
Aneka Jenis Lauk Pauk, Bikin Rambang Mata!
Ada berbagai jenis lauk-pauk yang boleh anda makan bersama menu ini. Sebut sahaja lauk apa yang anda teringin, pasti ada disediakan di ruang lauk-pauknya.

Lokasi: Nasi Padang Asli Minang Kabau, Taman Andalas, Klang

Terliur kan tengok menu-menu di kedai ni? Jangan lupa serbu okay! Rugi kalau tak datang.
Baca juga: 5 Restoran Nasi Padang Yang Famous Dengan Pelbagai Jenis Lauk Di KL


Kedai Pizza Sedap Dekat Bukit Jelutong, Rasa Berbaloi Dengan Harga!

Setiap kali kalau nak keluar dengan kawan mesti pening nak decide makan mana bukan?

Asyik makan benda yang sama bosan juga kan kadang-kadang? Apa kata kita tukar selera makan makanan western pula.
Seorang pengguna twitter, @nisaafaizal ada berkongsikan sebuah kedai pizza yang sedap di Bukit Jelutong.

Jom ikuti perkongsiannya di bawah:
Okay I baru jumpa kedai pizza yang sedap gila dekat Bukit Jelutong!
If you’re staying around Shah Alam, you MUST try this pizza parlor! The price doesn’t do justice to the taste.

They’re open from 5.30pm to 9.30 pm (Sat-Thurs). But the owner told me the truck always move here and there so kena pusing2 sikit area Bukit jelutong near big pharmacy ni.

Anyways look at the price! The garlic bread pun tak kosong tau, ada sour cream & basil!
Follow their IG cause they update their location dekat sini je!

Kalau dah makan pizza kat kedai sama, jom singgah makan kat sini pula ok!
Kredit: @nisaafaizal
Baca juga: Kedai Chinese Muslim Di Semenyih Yang Anda Boleh Cuba, Semua Sedap-Sedap Belaka!


Ini Senarai Lokasi Kedai Tomyam Yang Tawarkan Menu Rahmah RM5

Sejak beberapa minggu pelancarannya, dilihat semakin ramai peniaga mula tawarkan Menu Rahmah kepada pelanggan di seluruh Malaysia.
Terbaharu, pengusaha kedai Tomyam pula antara yang mula menawarkan Menu Rahmah tersebut. Wow!
Menerusi hantaran Facebook Menteri Perdagangan Dalam Negeri dan Kos Sara Hidup (KPDN), Datuk Seri Salahuddin Ayub miliknya berkata, perkenalan kepada Program Menu Rahmah telah mendapat perhatian ramai peniaga.
Baca juga: Restoran Asam Pedas Antara 25 Lokasi Di Melaka Yang Perkenal Menu Rahmah
Baca juga: Lebih 15,0000 Premis Dah Lancar Menu Rahmah, Ini 15 Info Yang Korang Patut Tahu
Baca juga: Berita Baik! Aplikasi Menu Rahmah Bakal Dibangunkan Kerajaan
Malah, usaha itu turut mendapat perhatian daripada pengusaha-pengusaha kedai tomyam. Beberapa kedai tomyam sudah mula menawarkan Menu Rahmah.
“Selepas ini, kalau ada yang pergi kedai tomyam, bolehlah merasa keenakan Menu RAHMAH.
“Boleh beli untuk diri sendiri. Boleh juga beli untuk diberi pada yang memerlukan,” tulis beliau di hantaran Facebook miliknya.
Kedai-kedai tomyam di beberapa negeri telah mula menawarkan Menu Rahmah mereka. Jom kita tengok senara lokasi di bawah;

Sumber: Facebook
Beberapa negeri seperti Selangor, Melaka, Negeri Sembilan dan Perak antara yang terawal mula perkenalkan menu tersebut.
Inisiatif Menu Rahmah yang menawarkan makanan pada harga RM5 dan ke bawah turut menarik minat sektor lain.
Ini termasuk sektor perubatan yang menyediakan harga murah kepada golongan memerlukan terutama B40.
Jelas Datuk Seri Salahuddin Ayub, terdapat dalam kalangan doktor perubatan yang mempunyai klinik persendirian berhasrat menyediakan Klinik Rahmah menawarkan pakej keluarga bagi golongan B40 dengan harga berpatutan.
“Bagi menjalankan idea ini, pihak kami perlu adakan kolaborasi bersama Kementerian Kesihatan (KKM) untuk berbincang dan menjayakan (Klinik Rahmah) sekiranya benar ada doktor ingin klinik mereka memberi Perubatan Rahmah,” katanya.
Selain itu, beliau berkata pihaknya juga mengadakan pertemuan dengan beberapa pengusaha restoran makanan segera susulan permintaan keluarga yang ingin menyantuni anak mereka dengan makanan itu.

Wah! dah makin ramai peniaga tomyam sahut program ini, min suka!


Kedai Tutup Sebab Minyak Masak Habis, Pelanggan Beri Minyak Baru Sebab Tetap Nak Makan Situ

Jika kita memang sudah selesa dan teringin makan di sesebuah gerai, pasti kita akan berusaha semampunya untuk memastikan agar kita dapat juga makan makanan di tempat tersebut.
Hal tersebut sama seperti perkongsian seorang pemuda apabila memuat naik video ‘usaha’ ibunya di satu gerai makan di food court hanya untuk memastikan dia dapat merasai menu di gerai tersebut.
Guna Minyak Masak Sendiri
Pengguna TikTok dikenali sebagai @iskandarzamuel telah menunjukkan kelakuan lucu ibunya yang gigih mengambil minyak masak yang mereka beli di pasaraya untuk diberikan kepada kedai makanan tersebut memandangkan kedai itu sudah mahu tutup kerana kehabisan minyak untuk memasak.

 @iskandarzamuel
Kita pulak yang malu aih, mmg no excuse ye dengan mak mak 😆
 ♬ Monkeys Spinning Monkeys – Kevin MacLeod & Kevin The Monkey

Dalam kapsyen yang disertakan dia akui malu dengan telatah tersebut namun tetap berasa terhibur kerana faham dengan perangai ‘mak mak’.

“Sama je harga hahaha..”
Walau bagaimanapun, menerusi ruangan komen, pengguna Tiktok itu memaklumkan harga makanan masih sama dan tiada diskaun yang diberikan.

Asalkan dapat nasi yang dia nak
Perkongsian yang dibuat oleh Iskandar Zamuel itu telah mendapat perhatian ramai dan rata-rata terhibur dengan kerenah ibunya.
Mereka juga sudah cukup faham dengan perangai ‘mak-mak sempoi’ seperti itu kerana ia tidak menjadi kesalahanpun memandangkan makanan tersebut dimasak untuknya makan.

Mak2 habis shopping pun penat

“Ingat jual minyak tadi..”

Sumber: TikTok @iskandarzamuel


Kek Batik, Dessert Kegemaran Mendiang Ratu Elizabeth II dan Keluarga Diraja British

Kek batik adalah salah satu kek yang cukup popular di negara kita bukan sahaja kerana rasanya yang sedap tetapi juga kerana cara membuatnya yang cukup cepat dan mudah kerana tidak perlu dibakar.
Namun ramai yang terkejut untuk mengetahui bahawa kek yang digelar sebagai ‘kek malas’ oleh orang Arab itu turut merupakan kek kegemaran mendiang Queen Elizabeth selama baginda hidup.
Baca juga: Resepi Kek Batik Indulgence Viral Tanpa Guna Oven, Makan Sekali Pasti Nak Lagi!
Menurut seorang bekas tukang masak diraja Britain, Queen Elizabeth gemar dihidangkan pemanis mulut itu ketika waktu minum petang.

Kita orang Malaysia ni relaks je makan kek favorite Queen of England and called it Kek Batik 🥴
Fun fact: It was inspired by the colonial recipe pic.twitter.com/G06Oo3ylXQ
— Eli Rahman 🏴 (@redrun_) June 13, 2021

Jika di kalangan orang Malaysia, cara membuat kek batik adalah dengan menggunakan biskut Marie serta serbuk Milo, sebuah video yang tular menunjukkan cara membuat kek Diraja itu yang menggunakan coklat berbanding Milo tetapi dengan cara yang sama.
Pendedahan itu membuat netizen tidak sangka kek yang mereka makan tiap-tiap hari itu adalah salah satu tinggalan jajahan British dan ada juga yang teruja kerana berkongsi taste yang sama dengan Ratu England itu.

Walaupun nama kek ini dalam bahasa Inggeris ialah Chocolate Biscuit Cake, namun rupa dan bahan yang digunakan adalah hampir sama dengan kek batik resipi tempatan.
Kek kesukaan mendiang Ratu Elizabeth ini tidak perlu dibakar dan hanya perlu disejukkan dalam peti ais, sama seperti kek batik Malaysia.

Rupa-rupanya, mendiang baginda akan membawa kek ‘feveret’nya ini ke mana sahaja. Setiap hari akan memakan sekeping potongan kecil sehingga keseluruhan kek itu habis dimakan.
Selain dari mendiang Ratu, Putera William dan Putera Harry juga amat sukakan kek batik ini.

Kek Kahwin Belah Pengantin Lelaki, Putera William
Mereka sering memakannya sepanjang zaman kanak-kanak. Putera William amat menggemari kek disaluti coklat ini sehingga kek yang sama diminta untuk dijadikan kek pengantin lelaki semasa perkahwinan dengan Kate Middleton.

Putera William ‘rilek’ je order kek batik masa dia kahwin..Kau hado? Gitew~

Sumber: Daily Mail, Twitter Eli Rahman


Jom Buat Kek Batik Milo Park Seo Jun, Hanya Guna 6 Bahan Ini Saja

Jom kita cuba buat Kek Batik Milo PSJ. Tapi kali ini kita cuba guna Milo instant 3 in 1 yang ada gambar Park Seo Jun tu. Memang sedap sangat!
Baru-baru ini Milo ada buat peraduan dan bagi mereka yag menang bakal berjumpa dengan selebriti Korea Selatan iaitu Park Seo Joon pada 25 Februari ini. Wah!
Baca juga: Kek Batik, Dessert Kegemaran Mendiang Ratu Elizabeth II dan Keluarga Diraja British
Baca juga: “Cairnya Oppa Cakap Melayu” – Ramai ‘Excited’ Park Seo Jun Jadi Duta Milo
Baca juga: “Tak Sempat Tengah Hari Dah Licin” – Puding Roti Coklat Milo Kesukaan Anak-Anak

Jadi, peminat-peminat PSJ ini sudah membuat persiapan untuk beri hadiah dan kata-kata ucapan kepada beliau apabila datang ke Malaysia. Ada satu yang menarik minat penulis iaitu resipi Kek Batik Milo PSJ ini. Memang kreatif sungguh!
Resipi ini telah dikongsikan sendiri oleh @syazshi di TikTok dan penulis pun rasa macam nak cuba dekat rumah nanti. Al-maklumlah banyak sangat stok milo muka PSJ ini dekat rumah. Hiks!
Sudah tentu ramai yang gemar makan kek batik. Dimana, kek batik telah menjadi kegilaan ramai di kalangan rakyat Malaysia. Ia merupakan kudapan atau manisan yang sedap dan paling mudah dibuat.
Peralatan yang digunakan untuk peyediaan kek batik ini tidak perlu peralatan khusus seperti mixer ataupun blender. ia juga tidak memerlukan penggunaan ketuhar.
Jom kita tengok resipinya di bawah.

RESIPI KEK BATIK MILO PSJ
Gambar sekadar hiasan
Bahan-bahan:

3 sachets Milo 3 in 1
1 bar coklat
50g butter
1 tea spoon coffee
1 cup water
300g biskut Marie

Cara membuatnya:
1. Satukan semua bahan dalam satu periuk dan masak sehingga pekat.
2. Selepas coklatnya sudah pekat. Tutup api.
3. Masukkan biskut Marie yang sudah dipecah-pecahkan. Kacau biskut tersebut biar sekata.
4. Kemudian, bahagikan ia ke dalam bekas dan sejukkan di dalam peti sejuk kira-kira satu jam.
5. Dah sejukkan, boleh potong comel-comel dan siap untuk dihidang!

Wah! Senangkan resepi kek batik milo PSJ ni. Kalau penjual kek batik bolehlah mencuba resipi ni. Nampak ada kelainan sikit. Selamat mencuba!
Video penuh:

 @syazshi
kek batik oppa mailo… PSJ chocolate cake. #milo #milomalaysia #parkseojoon #박서준
 ♬ 시작 – 가호


Kek Butter Cheese Mita Di Sarawak Ini Jadi Kegilaan Ramai, Tapau Sampai Berkotak-Kotak

Selain daripada Kek Lapis, Ikan Terubok serta Pes Laksa Sarawak, tahukah korang terdapat satu lagi makanan sensasi dari Bumi Kenyalang ini yang ramai minati iaitu Kek Butter Cheese Mita.
Ia telah menjadi kegilaan ramai sehinggakan berkotak-kotak beli kalau datang ke Sarawak. Untuk pengetahuan, Mita CakeHouse merupakan salah satu bakeri legend yang terkenal di Sarawak dan telah beroperasi dari tahun 1987 lagi.
Baca juga: Laksa Sarawak Kalahkan Sushi Dalam Ranking Makanan Tradisional di Asia
Cawangan pertamanya terletak di Jalan Ban Hock Kuching dan sejak itu ia telah menjadi bakeri kegemaran penduduk tempatan di Sarawak.
Kini sudah menjadi trend jika pengunjung atau pelancong luar Sarawak terutamanya dari Semenanjung untuk membawa balik kek Butter Cheese dari Mita CakeHouse ini sebagai buah tangan.

Ada yang sampai bawa balik 10 kotak kek ini kerana katanya 1 sahaja itu tak cukup. Kek ini bukan sahaja digemari pengunjung serta pelancong luar, penduduk tempatan di Kuching ini sendiri juga memang gemar akan kek ‘lejen’ ini.
Kombinasi kek Butter Cheese Mita dengan Kopi O panas atau Teh O panas
Kombinasi mantap kek ini dihidangkan bersama Kopi O panas atau Teh O panas pasti akan membuat hari korang lebih baik!

Baru-baru ini di TikTok, terdapat sebuah video yang tular dengan tontonan lebih 300k di mana seorang pengguna media sosial tersebut berkongsi rakaman berkotak-kotak kek ini ditapau dalam pesawat penerbangan.
Perkara biasa tapau balik kek Mita berkotak-kotak

 @syafhumilde
It’s normal. Don’t judge!!! #buttercheesecake #mita #fypシ #tiktoksarawak
 ♬ original sound – El Humilde – El Humilde

Dalam video berkenaan, pengguna TikTok tersebut berkata bahawa ini adalah perkara biasa kalau balik dari Kuching, Sarawak.
Kek Butter Cheese Mita ini wajib dibawa balik kek ini, satu kotak memang tak cukup, tambahnya lagi.
Kalau korang belum lagi pernah menikmati keenakan kek ini, nanti singgah ke Sarawak bolehlah cuba tau~
Atau, kalau rasa macam tak sempat-sempat nak ke sana, nanti penulis akan cuba cari resipi seakan-akan kek ini untuk mengubat kerinduan korang ya. Tapi bagi penulis merasa dulu lah ye, Hiks!

Kredit: iloveborneo.my


Cara Buat Kek Coklat Moist Leleh Tanpa Ovallete, Masih Lembut dan Gebu!

Ada yang nak lepas hajat makan kek coklat moist ke? Jom follow resipinya di sini.
Mesti korang nak tahu apa tips cara kukus kek tanpa guna ovalette kan. Tapi masih lagi lembut dan gebu dengan coklat dekat atas meleleh.
Ramai yang berniaga kek ni. Mungkin rata-rata antara kita menggunakan kaedah kukus.
Baca juga: Resipi Kek Coklat Moist Yang Gebu, Kurang Manis & Tak Muak
Terima kasih di ucapkan kepada Ezatul Azura kerana sudi memberi petua buat kek coklat moist kukus ini di Facebook. Semoga tip ini berguna untuk kami semua serta mereka yang berniaga di luar sana.
Lepas ni nak buat kek coklat moist boleh terus masuk juga dalam bekas plastik ikut saiz yang korang nak.
Lebih mudah dihidang atau untuk dijadikan jualan. Setiap saiz bekas juga akan ada masa mengukus yang betul.
Ikut je resipi ni sampai habis, untuk korang kenal pasti masa yang diperlukan mengikut saiz bekas.

RESIPI KEK COKLAT MOIST LELEH TANPA OVALETTE

Bahan-bahan:

3 biji telur Gred B
2 cawan tepung gandum
1 sudu teh baking powder
1 sudu teh soda bikarbonat
3/4 cawan serbuk koko
3/4 cawan gula
3/4 cawan susu pekat
1 sudu teh serbuk vanilla
1 cawan minyak jagung
1 cawan air panas

Bahan coklat ganache/ toping:

300 gram coklat masakan
2 sudu besar butter
1/2 cawan fresh milk

Cara-caranya:
1. Pukul telur + gula sehingga kembang
2.Masukkan serbuk/esen vanilla + susu pekat. Pukul dgn kelajuan sederhana.
3.Masukkan tepung gandum yg diayak+serbuk koko+baking powder+soda bikarbonat. Kacau sehingga sebati.
4.Masukkan minyak jagung. Kacau hingga sebati
5.Masukkan air panas. Kacau lagi sehingga sebati.
6.Masukkan adunan ke dalam loyang yang disapu mentega.
7.Tutup loyang guna aluminium foil utk elakkan air menitis atas adunan.
8.Selepas air pengukus dah menggelegak, masukkan loyang tadi.
9.Kukus selama 1 jam dengan api sederhana.

Cara buat coklat ganache/toping:
Masukkan coklat masakan + fresh milk+ butter ke dalam kuali. Kacau perlahan sehingga larut. Setelah cairan coklat mula mendidih dan kelihatan berkilat, angkat. Sejukkan sebentar dan tuang ke atas kek.

Wah! Sedapnya bayangkan ada kek coklat moist macam ni dalam peti sejuk. Bila nak makan, keluarkan dan sedia untuk dimakan.
Boleh juga buat untuk hidangan petang atau nak buat jualan pun sangat okay! Selamat mencuba.


Kek Durian Crepe, Sedap Lemak Berkrim Guna RESIPI Ini

Masa durian masih ada musim ni, bolehlah pakat cuba belajar buat Kek Durian Crepe ni. Makan sejuk-sejuk memang layan.
Guna resipi yang sama juga, anda boleh hasilkan Mille Crepe. Tak perlu susah-susah guna 4-5 jenis tepung. Hanya pakai tepung gandum sahaja.
Baca juga: Tip Pilih Durian BANYAK Isi, Baru Rasa Berbaloi Nak Beli!
Ikuti resipi dari perkongsian Cik Puan Fazz LiaNa ini, memang mudah dan ringkas untuk dicuba. Hasilnya sama macam yang dijual. Lembut dan nipis. Anda pasti suka.

RESIPI KEK DURIAN CREPE

Bahan-bahan:

120 g tepung gandum
60 g tepung ubi
30 g tepung kastard
30 g tepung jagung
3 biji telur gred B
3 sudu besar minyak masak
3 sudu besar gula halus
120 ml susu cair / susu segar
450 ml air biasa
Pewarna kuning

Bahan filling:

Isi durian
Whipping cream non dairy

Cara-cara penyediaan:
1. Satukan semua bahan, kacau bagi sebati. Kemudian, blend sekejap.
2. Tapis dan buang buih dalam bancuhan sebab ia akan buat kulit crepe berlubang.
3. Ambil 1 senduk tuang dalam kuali non-stick. bila permukaan gelembung boleh angkat. Ulang hingga bancuhan crepe ini habis.
5. Bagi membuat bentuk seperti kek, ambil 1 keping kulit crepe sapu whipping cream dan ratakan letak isi durian. Ulang dan buang sehingga habis.
6. Kemudian, buat hiasan di atas kek ikut citarasa masing-masing. Sedia untuk dihidang.

Selamat mencuba resipi ini.
Baca juga: Bubur Kacang Hijau Orang Kahwin, Campur Dengan Durian Lagi Bertambah Nikmatnya!


Kek Gulung Batik Nutella, Ini RAHSIA Untuk Gebu Dan Cantik

Sedapnya petang-petang ini kalau dapat menikmati sepotong Kek Gulung Batik Nutella ini. Sambil-sambil itu, dapat hirup secawan teh. Nikmat sangat!
Memang ramai penggemar kek gulung ini kerana keunikkannya yang bercorak batik dan boleh letak inti kesukaaan mengikut citarasa masing-masing. Tapi untuk resipi ini, ia menggunakan inti nutella.
Baca juga: Kek Durian Crepe, Sedap Lemak Berkrim Guna RESIPI Ini
Cara penyediaan kek ni juga sangatlah mudah. Dan tak memerlukan bahan memasak yang banyak. Semua bahan kecuali jem dan hiasan perlu di satukan dan dipukul hingga kembang untuk mendapatkan tekstur yang lembut pada kek. Bila dah kembang adunan, barulah masukkan dalam acuan.
Ikuti resipi kek dari perkongsian Cik Puan Iedaa Jahaya ini.

RESIPI KEK GULUNG BATIK NUTELLA

Bahan untuk mixer:

3 biji telur A
2 biji kuning telur
1 sdt ovelet
1 sdk tepung jagung (ayak)
1 cawan tepung gandum (ayak)
90g gula castor

Bahan untuk cairkan:

90g butter (cairkan)
1 sdb serbuk koko
1/2sdk coklet emulco

Cara-cara penyediaan:
1. Dalam satu mangkuk besar, mix semua bahan mixer sehingga gebu dan bertanduk. Ambil 1 senduk adunan msuk ke dalam piping beg. Ketepikan dulu.
2. Kemudian cairkn 90g butter dlm microvawe. Boleh guna butter yang halus. butter anchor atau mana pun.
3. Kacaukan ia kemudian masuk 1 sdb serbuk koko, dan 1/2sdk coklet emulco. Kacau semua dalam butter cair.
4. Selepas itu, boleh buat corak batik mengikut citarasa masing-masing.
5. Panaskn oven 170C dan  bakar kira-kira  15 minit atausehingga masak.
6. Bila dah siap sejukkan dulu sebelum nak sapu inti nutella.  Dah siap sapu boleh terus gulong dan biarkn sekejap.
7. Buka perlahan-lahan supaya corak batik tidak melekat pada paper.
8. Potong lawa-lawa dan siap untuk dinikmati.

Selamat mencuba resipi Kek Gulung Batik Nutella ini.
Baca juga: Kek Yogurt SIMPLE Guna Airfryer, Memang Gebu Dan Cair Di Mulut


Kek Lapis Milo Horlick Sukatan Cawan, Memang Sedap Dibuatnya Untuk Juadah Raya

Jom buat Kek Lapis Milo Horlick untuk juadah raya nanti. Tak adalah bosan nak buat kek yang sama je bila tiba hari raya.
Kek seperti ini pasti digilai anak-anak anda. Untuk pengetahuan anda, kek lapis sarawak ini memerlukan kemahiran dan teknik yang betul supaya kek lapis kelihatan cantik.
Kek Lapis Sarawak merupakan ikon pelancongan Bumi Kenyalang dan ia sering kali menjadi hidangan istimewa untuk dijadikan sebagai buah tangan.
Baca juga: Kek Butter Cheese Mita Di Sarawak Ini Jadi Kegilaan Ramai, Tapau Sampai Berkotak-Kotak
Ia mula popular sekitar hujung tahun 90-an apabila seorang chef Sarawak, Rabiah Amit telah menerbitkan beberapa edisi resepi Kek Lapis Sarawak yang menghimpunkan puluhan resepi dan teknik pembuatan kek yang rumit seperti kek lapis gulung dan kek lapis dengan corak geometri.
Apa saja jenis kek yang menggunakan bahan utamanya ialah coklat pasti menjadi kesukaan ramai. Kek lapis ini juga boleh dijadikan hidangan bila adanya majlis rumah terbuka selain menyambut hari raya.
Biasanya ia akan dipotong kecil dan hidang di dalam balang kuih raya atau pinggan. Sekali pandang boleh terpikat dibuatnya kerana warnanya yang cantik, menarik perhatian dan mempunyai tekstur yang lembut.
Mari kita ikuti perkongsian resipi kek lapis milo horlick yang dikongsikan oleh Cik Puan AyunawitaAida Ja’afar. Bila dah pandai buat kek ni bolehlah gunakan skill yang ada untuk berniaga kek lapis pula.

RESIPI KEK LAPIS MILO HORLICK

Saiz Loyang: 8×8
Bahan-bahan:

Butter 450g
Gula kastor 1 cawan
Telor gred A 10 biji
Susu pekat 1/2cawan
Horlick 1½cawan
Milo 1½ cawan
Esen vanila 1 sudu teh
Susu cair ½ cawan
*Tepung gandum 3cawan (ayak)
*Baking powder 1sudu teh (ayak)
*Biskut kraker ½cawan (kisar halus & ayak)

Nota: Bahan bertanda * disatukan lepas ayak
Cara membuatnya:
1. Pukul butter dan gula kastor hingga kembang.
2. Masukkan telur satu persatu.
3. Masukkan esen vanila & susu pekat, putarkan hingga sebati.
4. Masukkan tepung sedikit² diselangi susu cair. Putar hingga sebati.
5. Bahagi 2 adunan untuk horlick & milo.
6. Sediakan pengukus. Biar panas dulu.
7. Kukus setiap lapis selama 7 minit.
8. Lapisan akhir dikukus 45 minit. Sejukkan dan siap untuk dihidang!

Kek ini boleh disimpan dalam balang kuih atau diletakkan dalam bekas yang tak mudah semut masuk.
Cuba anda lihat pada gambar yang dikongsikan, memang terliur dibuatnya dan memang patut cuba!
Nak lagi best buat sendiri dari beli di luar kerana terjamin bersih dan lebih menjimatkan.
Selamat mencuba!
Baca juga: Laksa Sarawak Mudah Dan Ringkas Guna Pes Segera, Memang Sedap!


Kek Marble Cara Klasik, Memang SAMA Resipi Macam Mak Kita Dulu-dulu

Semua orang suka makan kek. Nak-nak lagi, dapat makan kek marble yang sedap ni. Kalau nak beli, memang ada yang jualkan. Jika nak makan sekadar hilangkan rasa teringin boleh lah.
Baca juga: Kek Gulung Batik Nutella, Ini RAHSIA Untuk Gebu Dan Cantik
Tapi yang suka nak cuba sendiri, nak sedekah pada jiran-jiran, nak makan beramai-ramai dengan keluarg lebih baik buat sendiri. Mudah je!
Nak buat kek marble ni mudah je dan rasa ia memang sedap bila makan panas-panas. Jangan sampai berebut pula dengan orang lain.
Ikuti resipi cara orang dulu dulu ini dari Cik Puan Haslinda Hamid ini.

RESIPI KEK MARBLE CARA KLASIK
Masa posting tentang kek marble klasik semalam, saya fikir resipi yang saya guna macam tak betul sebab tak menggunakan susu. Bila baca komen memang betul, resepi mak kita dulu-dulu memang sangat simple, bakar pun atas api dapur je. Tapi sekarang memang pelbagai resipi kek marble yang bagus juga sebenarnya, banyak variasi terpulang yg mana sesuai selera.

Bahan-bahan:

2 cawan marjerin
2 cawan gula kastor
6 biji telur, masuk sebiji2
3 cawan tepung naik sendiri
2 sudu kecil esen vanilla

Cara-cara penyediaan:
1. Campurkan kesemua bahan di atas kecuali marjerin dan pewarna.
2. Mix sehingga kembang.
3. Kemudian masukkan majerin yang kita cairkan tadi kacau biar sebati guna spatula je.
4. Kemudian bahagikan kepada 3 warna. Warnakan dengan pewarna yang kita ada
5. Tompok-tompokkan adunan berwarna dengan senduk. Lorek kan bahagian atas dengan lidi.
6. Bakar dengan 150 darjah celcius selama 60 minit. Menggunakan api atas bawah.
7. Siap.

Selamat mencuba resipi kek cara klasik ini.
Baca juga: Kek Yogurt SIMPLE Guna Airfryer, Memang Gebu Dan Cair Di Mulut


Kek Pisang Kukus Gebu Gebas, Rugi Tak Ikut Cara Mudah Dekat Sini

Ada banyak resepi kek pisang kita boleh jumpa sekarang ni kan? Ada kek pisang kukus, ada juga kek pisang yang di bakar.
Untuk perkongsian hari ni, apa kata korang try cara mudah buat kek pisang kukus yang gebu dan sedap. Lembut je hasilnya! Anak-anak pun mesti suka.
Kek pisang kukus ni sangat mudah di buat. Ia juga tidak memerlukan bahan memasak yang banyak. Korang boleh gunakan pisang emas dan lenyek sebelum di campur dengan bahan memasak yang lain.
Baca juga: Resepi Pisang Caramel & Nutella Toast, Coklatnya Yang Cair Di Mulut Pasti Ramai Terliur
Dan untuk hasilkan kek pisang yang cantik, korang juga boleh hiris pisang dan hias di bahagian atasnya.
Follow je resepi yang di kongsikan oleh Qasih Jue Aisya ni. Confirm menjadi! Cantik je kejadiannya nanti. Nak Buat niaga pun boleh tau!
Resipi Kek Pisang Gebu

Bahan A:

2 cawan tepung gandum
1 sudu teh baking powder
2 sudu teh soda bikarbonat

* Ayak semua bahan diatas *
Bahan B:

1 1/2 cawan pisang emas yang dilenyek
1 cawan minyak jagung
1 cawan gula pasir
3 biji telur
1 sudu teh esen pisang
2 sudu besar susu pekat
1sudu teh garam
1 sudu teh perahan limau nipis
2 sudu besar serbuk koko (Optional)

Cara membuatnya:
1. Kisar semua bahan kecuali pisang sehingga sebati (nak kisar sekali pun boleh)
2. Satukan bahan A dan bahan B, gaul hingga sebati.
3. Masukkan pula 3/4 adunan ke dalam acuan yang telah disapu sedikit minyak.
4. Kukus selama 20 minit, sukatan ni dapat menghasilkan 40 biji apam pisang.
5. Kalau guna acuan besar kukus dalam sejam macam tu.
Siap untuk dihidang. Mudah, cepat dan sedap.
Korang nak hidang kek ni untuk raya haji pun boleh tau! Kek ni kena buat guna kek pisang emas sebab lembut dan manis rasanya. Kalau guna pisang lain, mungkin sedikit berbeza rasa dan teksturnya.
Selamat mencuba~

Sumber: Qasih Jue Aisya


Kek RM1, Macam-macam Perisa Ada, Ramai Serbu Gerai Wanita Ini Dek Harga Tak Masuk Akal!

Pernah jumpa Kek RM1? Selalu jumpa sushi rm1 je. Seperti yang kita sedia maklum, tiada kek yang berharga RM 1 dan kebiasaannya harga yang diletakkan RM 5 ke atas bergantung pada ‘portion’ kek tersebut.
Tidak kiralah sama ada peralatan rumah, bahan memasak ataupun makanan yang dijual oleh para peniaga, turut terkesan sama dengan kos sara hidup yang semakin meninggi tahun demi tahun.
Baca juga: Kek Butter Cheese Mita Di Sarawak Ini Jadi Kegilaan Ramai, Tapau Sampai Berkotak-Kotak
Baca juga: Jom Buat Kek Batik Milo Park Seo Jun, Hanya Guna 6 Bahan Ini Saja
Walau bagaimanapun, berbeza pula dengan seorang peniaga wanita ini yang menjual kek dengan harga RM 1 sahaja telah membuatkan orang ramai terkejut dan berebut untuk membelinya.
Menerusi video yang dimuat naik di laman TikTok @afizahbakery.sp itu, tuan kedai mendapat pujian daripada orang ramai kerana menjual kek yang dibuatnya itu dengan harga yang sangat murah.
Video Penuh:

 @afizabakery.sp
Replying to @Lee Tee Kah💜 Projek Kek RM 1 buka hari ni, 12 Februari 2023. Waze Afiza Bakery, Bandar Puteri Jaya, Sungai Petani, Kedah 😉😉 #kekrm1 #sungaipetani #kek #kekkedah #kedah
 ♬ original sound – Kak Fiza | Bakery – Kak Fiza | Bakery

Katanya, sampaikan tidak sempat nak susun kek terus dah ramai mahu serbu gerainya.
Difahamkan, sebanyak 1,500 kek habis dijual walaupun gerainya hanya dibuka pada hari Sabtu dan Ahad sahaja.
‘Of course’ habis cepat! Siapa sahaja yang tak mahu kek harga RM 1 bukan? Boleh borong macam-macam perisa!
Sudah pasti pemilik gerai kek ini bijak mengatur wang dan strategi untuk mempromosikan keknya itu agar terjual habis bak ‘goreng pisang panas’.
Warga netizen juga suka membeli dan meninggalkan ‘review’ makanan viral, secara tidak langsung dapat menarik lebih ramai pembeli untuk datang ke gerainya.
Barangkali, trend ini akan diikuti oleh para peniaga lain seperti ‘trend Menu Rahmah’ yang diperkenalkan oleh kerajaan yang menawarkan harga murah dan mampu milik bagi sesiapa sahaja.
Ini merupakan salah satu usaha kerajaan untuk membantu rakyat yang kurang berkemampuan.
Apabila melihat ke ruangan komen, rata-rata warga maya bertanyakan lokasi gerai kek RM1 tersebut.
Malah, ada juga yang kecewa kerana gerai itu berada jauh dengan kawasan mereka.
Antara reaksi netizen:

Kalau ada buka area Selangor, roger-roger penulis tau! Nak serbu dulu hiks!


Kek Teh Macam di Cameron Highlands, Memang Sedap Dan Wangi!

Jom buat Kek Teh macam di Cameron Highland. Memang sedap, wangi dan ada rasanya yang tersendiri kek yang berasal dari England ini.
Di tempat-tempat sejuk macam Cameron Highland dan Fraser Hill memang terkenal dengan kek teh ni. Boleh dikatakan menu wajib untuk hi-tea di sana.
Antara dessert yang sedap dinikmati sebab aromanya. Selalunya kalau makan kek simple yang ada aroma wangi ni ialah kek butter je.
Baca juga: Cara Buat Kek Coklat Moist Leleh Tanpa Ovallete, Masih Lembut dan Gebu!
Teh ni ada macam-macam jenis dan perasa. Kalau nak buat kek teh, macam-macam pilihan boleh dibuat.
Kalau dah cuba perisa pertama tak kena dengan tekak, boleh try perisa kedua. Tak rugi sebenarnya buat kek ni. Dapat merasa pelbagai jenis kek teh.
Macam nak buat kek yang lain, bahan nak buat kek teh yang dikongsikan oleh Puteri A Aziz ni juga mudah dan ringkas je. Hasilnya juga sama iaitu kek yang lembut dan gebu.

RESIPI KEK TEH

Kalau di Cameron dan Fraser Hill tu, memang ada bermacam-macam jenis teh yang ada.
Kadang-kadang kat kawasan kita ni tak senang nak dapatkan stoknya. Tapi kalau anda pergi ke pasaraya Cold Storage, Jaya Grozer dan Village Grozer, banyak jenis teh yang dijual di sana.

Bahan A:

4 uncang teh Earl Grey (atau The Tarik, Green Tea dan sebagainya)
120 ml (1/2 cawan air panas)
80 ml (1/3 cawan) susu penuh krim

Bahan B:

4 biji telus gred A

Bahan C:

200g mentega dicairkan dan sejukkan

Bahan D:

320 gram (1 1/3 cawan) gula caster
380 gram (2 1/2 cawan) tepung naik sendiri

Bahan E:

50g creme fraiche (tak letak pun tak apa, nak bagi lagi moist)
Parutan kulit oren – sebiji oren (kalau suka lemon, grapefruit pun boleh)
1 uncang teh Earl Grey ditumbuk halus

Cara-cara membuatnya:
1. Panaskan oven pada suhu 180’c.
2. Sediakan loyang 8×8 atau 9×9 dan kemudian griskan loyang dengan mentega yang dicairkan.
3. Keluarkan 4 uncang teh dan tumbukkan menggunakan batu lesung supaya teh jadi agak halus.
4. Masukkan teh ke dalam cawan dan tuangkan air mendidih.
5. Biarkan seketika dalam 5 minit.
6. Lepas tu masukkan susu segar dan kacau. Dah siap sebatikan bahan A. Ketepikan.
7. Kemudian ayakkan bahan D.
8. Satukan bahan D ni bersama bahan A dan bahan B dalam mangkuk mixer.
9. Gunakan hand mixer pun boleh.
10. Putarkan dengan kelajuan yang rendah sampai sebati.
11. Seterusnya, masukkan bahan C.
12. Pukul dengan kelajuan sederhana sampai sebati.
13. Masukkan bahan E iaitu crème fraiche, parutan oren dan serbuk teh yang ditumbuk halus.
14. Creme fraiche ni untuk moistkan kek.
15. Pukul pada kelajuan sederhana hingga kelajuan tinggi. Hentikan bila adunan dah kembang dan sebati.
16. Masukkan adunan dalam loyang yang digris dengan mentega cair nipis je.
17. Ratakan permukaannya. Kemudian bakar kira-kira 30-35 minit.
18. Dah bakar, keluarkan dari oven dan sapukan mentega atas permukaan kek sementara kek masih panas.
19. Biarkan sejuk selama 2-3 minit atas redai, lepas tu baru boleh dipotong.

Jangan tak tahu, kek ni pun boleh di’upgrade’ dengan tambahkan butter cream atau cream cheese frosting kalau nak buat kek yang lebih istimewa.
Kemudian letakkan caramel atau butterscotch di permukaannya sebagai hiasan menjadi kek hari jadi atau kek hadiah.
Dah lah baunya semerbak. Rasa pula lembut, gebu dan terlajak sedap. Kek teh ni memang wajib anda cuba! Semoga bermanfaat.


Kek Yogurt SIMPLE Guna Airfryer, Memang Gebu Dan Cair Di Mulut

Jom buat Kek Yogurt. Hidangan ini antara kek simple yang paling mudah anda boleh buat ialah kek butter. Jarang tak jadi kalau buat kek ni sebab stepnya mudah dan ringkas.
Ramai tau, kek yogurt ini ada haruman yang wangi dan sering dibuat dengan pelbagai corak dan warna. Cara buat kek dan bahan masih sama. Cuma ditambah sedikit perisa dan warna.
Baca juga: Kek Teh Macam di Cameron Highlands, Memang Sedap Dan Wangi!
Untuk resipi kek yang sedap dan gebu ini telah dikongsikan oleh @masakrumahlawa di laman TikTok. Jom kita tengok cara-caranya yang ringkas dan mudah untuk dibuat.
Yogurt ni nak gunakan jenama apa-apa pun boleh. Sebab tekstur yogurt ni sama je walaupun berlainan jenama. Tetap berikan rasa moist, lembut dan wangi.

RESIPI KEK YOGURT
Bahan-bahan:

2 biji telur
60g yogurt
1 sudu tepung jagung
Gula
Strawberi – untuk topping

Cara-cara membuat:
1. Kacau sebati ke semua bahan di atas kecuali strawberi.
2. Kemudian, masukkan ke dalam bekas loyang yang boleh dimuatkan dalam airfryer.
3. Hias strawberi di atas mengikut kreativiti masing-masing.
3. Bakar dalam airfryer dengan suhu 150C kira-kira 35 minit.
4. Dah siap bakar, sejukkan dengan suhu bilik dan sedia dihidang!

 @masakrumahlawa
Mudahnya resepi kek yogurt ni 😍 #masakdirumah #resepitiktok #resepisimple #foodiemy #kek #kekyogurt
 ♬ original sound – Fasha_Ariana_Official – Fasha_Ariana_Official

Selamat mencuba!
Baca juga: Kek Pisang Kukus Gebu Gebas, Rugi Tak Ikut Cara Mudah Dekat Sini


Kekal Lama & Tak Cepat Rosak. Ini Cara Mudah Buat Pes Bawang Putih

 PENULIS
myResipi

 KATEGORI
Artikel

 POSTED ON
2020-08-19 07:08:16

Bagi ibu-ibu yang bekerja, pengurusan masa sangatlah penting. Ini kerana mereka perlu memikirkan persiapan makan di rumah, dan pada waktu yang sama perlu mengekalkan prestasi pekerjaan di pejabat. Ada masanya di mana ibu-ibu tidak sempat untuk masuk dapur, menyebabkan mereka sering berhadapan dengan dilema sama ada untuk meneruskan karier ataupun berhenti demi menjaga kebajikan keluarga.

Kredit: What Woman Needs
Ada sesetengah ibu bekerjaya memilih untuk membuat bekalan bahan masak seawal mungkin supaya nanti para ibu tidak perlu lagi mengambil masa untuk memasak. Sebagai contoh ialah bawang putih. Namun seperti yang kita sedia maklum, bawang akan cepat rosak jika tidak diguna. Jika disimpan dalam peti sejuk, bawang juga akan cepat busuk. Oleh itu, cara yang paling berkesan adalah dengan membuat pes bawang putih. Pes bawang putih dapat kekal segar lebih lama jika disimpan dalam peti sejuk. Ikuti perkongsian daripada Khabib Jamalludin menerusi laman Facebook.

Kredit: Daily Makan
Cara-cara:

Kupas semua bawang putih yang ingin dikisar dan kemudian basuh sebersih-bersihnya.
Setelah siap mencuci semua bawang tersebut, kisarkan bawang. Nisbah air : bawang adalah 1:3
Kemudian, tumiskan dalam minyak banyak. Agak-agak tenggelam bawang yang kita dah kisar tadi. Minyak ini fungsinya sebagai pengawet supaya pes bawang putih akan tahan lebih lama. Ini juga untuk memastikan kepanasan dalam kuali sama pada semua bawang.
Untuk 10 saat pertama menumis, guna api yang kuat. Kemudia, kecilkan api kepada sederhana kuat.
Pastikan untuk mengacau bawang putih sekerapnya supaya tidak hangus. Ini juga supaya dapat mengeluarkan air dalam bawang supaya tahan lebih lama kalau disimpan. Tumis sehingga naik bau.
Angkat pes bawang putih tadi dan biarkan seketika sehingga suam suam
Kemudian, masukkan pes tadi ke dalam bekas yang mudah dibuka dan simpankan dalam peti sejuk (tidak perlu dibeku)

Kredit: Daily Makan
Siap! Gunakan sudu untuk mencedok pes bila-bila memasak. Mudah, kan? Selepas ini, ibu-ibu tidak perlu risau lagi untuk menyiapkan makanan untuk keluarga sebelum ke tempat kerja. Selamat mencuba!


Resepi Kek Batik Indulgence Viral Tanpa Guna Oven, Makan Sekali Pasti Nak Lagi!

PENULISMyResipi
KATEGORIArtikel
POSTED ON2020-11-25
Bagi mak-mak yang suka makan dan buat kek, resepi Kek Batik Marie Indulgence ini antara yang wajib di cuba. Rasanya cukup sedap, lembut dan tak keras malah sangat mudah untuk dibuat.
Selain untuk tujuan makan sendiri, mak-mak juga boleh ambil tempahan untuk memperoleh pendapatan sampingan. Mesti laku keras lah! Jadi mari kita cuba resepi Kek Batik Marie Indulgence yang dikongsikan oleh Rosmaliza Omar di kumpulan Sesedap Air Tangan Bonda di Facebook.

Kredit: Rosmaliza OmarBahan-bahan:

2 bungkus 600 gram biskut marie
250 gram buttercup
200 gram milo
2 sudu besar serbuk koko
3 biji telur
1 cawan susu pekat
1 cawan susu segar

Cara-cara:

Patah-patahkan biskut. Ketepikan.
Masukkan milo, serbuk koko, telur, susu pekat dan susu segar ke dalam kuali dan masak dengan menggunakan api sederhana.
Kemudian masukkan buttercup. Masak sampai butter cair.
Gaul hingga pekat dan sekata. Masukkan biskut Marie dan gaul hingga bersalut.
Tekan-tekankan adunan yang telah siap ke dalam loyang bersaiz 9″ yang telah dialas dengan kertas minyak.
Sejukkan sebentar kemudian masukkan dalam peti sejuk.

Kredit: Rosmaliza Omar
COKLAT GANACHE
Bahan-bahan:

150 ml whipping cream anchor
300 gram milk compound coin (beryls)
2 sudu butter

Cara-cara:

Panaskan whipping cream kemudian masukkan coklat masakan dan kacau sampai coklat larut. Masukkan butter kacau sampai butter cair dan nampak licin.
Tuangkan coklat ganache atas indulgence cream. Sejukkan selama selama 4 jam atau semalaman dalam peti sejuk.
Siap. Sedap dimakan sejuk-sejuk.

Kredit: Rosmaliza Omar
Selamat Mencuba
Kredit: Rosmaliza Omar


Ikan Kembung Masak Asam Rebus, Resipi Ikut Air Tangan Arwah Opah

Nampak macam ‘simple’ je resipi ikan kembung masak asam rebus ini tapi bila kita sudah ‘start’ makan maka bertambah-tambahlah nasi di dalam pinggan.
Baca juga: Jeruk Ikan Masin Tenggiri Homemade, Tahan Berbulan Peram Dalam Bekas Ini
Pendek kata lauk ini ibarat menu pembuka selera. Apa lagi, jomlah kita cuba resipi ikan kembung masak asam rebus yang dikongsikan oleh Tuan Mahani ini.
Menurut beliau, disebabkan rindu dengan air tangan arwah opahnya, beliau cuba buat semula cara masakan untuk hilangkan kerinduan semasa zaman kanak-kanak.

RESIPI IKAN KEMBUNG MASAK ASAM REBUS
Diusia 31 Tahun, tiba-tiba teringat and rasa nak buat. First time buat, rasanya macam tak berapa sama. Second time buat, Alhamdulilah hampir sama. Mirip mirip la. Nak sama tu, tak mungkin la kan. Air tangan manusia, berbeza beza. But is okay, terubat juga rindu dibuatnya.

Bahan kisar:

1 Ulas Bawang Merah
3 Ulas Bawang Putih
1 Inci Kunyit Hidup
Cili Merah
Belacan
Air

Bahan lain:

3 Ekor Ikan Kembung / Mabong
5 – 7 Helai Daun Kesum
1 – 3 Asam Keping
1 Batang Serai – dititik
Air 700 ML – 1 liter Air

Cara memasak:
1. Mula mula tumis bahan blend kira-kira 5 minit kemudian masukkan daun kesum + asam keping + Serai. Tambah lagi 5 minit kemudian baru masukkan ikan and air.
2. Renehkan lagi lauk kira-kira 10 ke 15 minit. Ikan cepat masak jadi tak perlu reneh lama-lama.
3. Siap dan boleh tutup api. Sedia untuk dihidang.

Selamat mencuba resipi ini.
Baca juga: Ikan Bakar Sumbat Rempah Ratus, Rugi Sangatlah Kalau Tak Cuba!


Kena Goreng Dulu Baru Sardin Lagi Sedap, Siap Dengan Tips Elak Ikan Meletup-Letup

Siapa suka makan sardin? Satu lauk ni pun dah cukup makan dengan nasi putih. Memang cukup berselera! Tapi ramai tak tahu, kena goreng dulu ikan sardin baru sardin lagi sedap!
Tapi risau ikan sardin meletup-letup bila digoreng? Jangan risau, ada tips untuk menggelak ia berlaku. Kalau nak tahu tipsnya, jom lihat resipi sardin di bawah.
Cara Masak Sardin Lagi Sedap
Bahan-bahan:

Ikan sardin
Cili kisar (optional)
Setengah sudu gula

Bahan tumis:

Sebiji bawang besar dihiris nipis
3 biji bawang putih dihiris nipis
Beberapa ulas cili padi

Cara-cara:
1. Asingkan sardin dengan kuah. (jangan buang kuah)
2. Panaskan sedikit minyak dalam kuali menggunakan api kecil. Masukkan ikan ketika minyak belum betul-betul panas supaya ikan tidak meletup-letup. Tutup dengan penutup kuali. Tak perlu terbalikkan dengan kerap, 1 kali sahaja cukup.

3. Guna minyak sedikit sahaja.

4. Angkat ikan ke dalam pinggan. Ketepikan.

5. Dengan menggunakan minyak lebihan tadi, goreng bahan tumis sehingga naik bau.

6. Masukkan cili kisar. Masak sehingga sedikit garing. Masukkan juga setengah sudu gula.

7. Masukkan kuah ikan sardin yang diasingkan tadi.

8. Kemudian masukkan ikan sardin yang digoreng tadi.

9. Siap ikan sadin marvellous. Selamat mencuba!

Kredit: Rafiza Idayu
Baca juga: Patutlah ‘Viral’ Resipi Terung Goreng Crispy Ni, Serius Sedap!


Kena Masak Itik Untuk Minggu Kelima, Juri Bagi Cabaran Seorang Sahaja Dibenarkan Memasak

Dapur Tempur minggu kelima menyaksikan para peserta perlu menyediakan hidangan berasaskan doh dan hidangan berasaskan itik.
Cabaran berasaskan doh mungkin tidak sukar, namun berbeza dengan cabaran memasak itik kerana ketiga-tiga peserta tidak pernah memasak itik sama sekali.
Betul-Betul Panik, Hanya Seorang Dibenarkan Masak?
Apa mengejutkan di cabaran memasak menu itik, hanya salah seorang daripada pasangan dibenarkan memasak. Manakala seorang lagi perlu duduk dan membantu pasangan dengan cara memberi panduan sahaja.
Berjayakah mereka menyahut cabaran tersebut dalam menghasilkan hidangan yang memuaskan hati para juri? Siapakah di antara mereka yang akan menjadi juara mingguan dan akan berentap ke minggu seterusnya?

Tiga pasangan Dapur Tempur yang akan berentap pada minggu kelima ini adalah Seketul Rasa – kakak dan adik (Shima & Hanis), Zest – abang dan adik (Haiza & Hafzy) dan Masam Manis – suami isteri (Muiz & Arieni).
Pelakon dan juga pelawak, Bell Ngasri telah dijemput sebagai juri jemputan untuk minggu ini bagi menilai masakan kesemua pasangan Dapur Tempur.
Baca juga: Peserta Dapur Tempur Terkejut Cabaran Masak Telur, Nampak Senang Tapi Awal-Awal Juri Dah Bagi ‘Warning’

Jangan lupa tonton Dapur Tempur setiap khamis jam 8.30 malam di saluran TV9. Dapatkan juga perkembangan terkini mengenai Dapur Tempur di Myresipi.com selaku rakan digital rasmi.
Dapur Tempur dibawakan oleh Panasonic, hidup sihat setiap hari bersama Panasonic. dan juga Nona, Jom #NonaKanHarimu, Pelbagai Rasa, Semudah Cara & Seenak Rasa.
Juara Dapur Tempur bakal memenangi hadiah wang tunai RM6,000 beserta ketuhar stim cubie Panasonic dan bekalan produk NONA selama setahun manakala naib juara bakal memenangi hadiah wang tunai RM4,000 dan periuk nasi IH Panasonic.
Pemenang mingguan pula membawa pulang hadiah wang tunai RM500 tajaan NONA manakala pemenang cabaran NONA dalam episod-episod tertentu membawa pulang hamper produk NONA bernilai RM1,000.
#myPanasonic #PanasonicCooking #Nona #NonakanHarimu #DapurTempur #TV9Malaysia #149 #JanjiHappy


Kena Rebus Macam Ni, Baru Ikan Tongkol Tak Hanyir & Isi Jadi Lebih Pejal

Ramai yang tak tahu teknik dan rahsia supaya ikan tongkol rasa lebih sedap dan berbau wangi iaitu dengan merebus ikan terlebih dahulu. Barulah ikan tongkol tak hanyir. Kalau buat gulai ikan pun akan jadi lebih sedap!
Cikgu Afy AL Habibi ada berkongsikan caranya. Kalau rebus ikan tongkol ikut cara ini, isi ikan juga akan menjadi lebih pejal. Jom lihat cara-caranya di bawah.
Cara Rebus Ikan Tongkol Tak Hanyir
1. Bersihkan seekor ikan tongkol kayu/ ayo putih dari bau darah yang hanyir. Susun ikan dalam periuk atau guna kuali.
2. Sediakan masukkan bahan rahsia terpenting:

2 keping kecil nise
3 hiris lengkuas
2 hiris halia
Daun pandan 2 helai
2 keping asam keping

Kemudian tabur rata 2 sudu besar garam bukit.

3. Masukkan 1 senduk kecil cuka untuk isi ikan menjadi pejal.

4. Semasa merebus ikan, tutup kuali atau periuk dengan penutupnya. Gunakan api perlahan. Rebus selama lebih kurang 45 minit.
5. Buka penutup tadi. Keringkan sedikit air ikan dengan membesarkan api selama 2 minit. Siap!

6. Rupa isi ikan tongkol rebus yang pejal.

7. Tips lain untuk rasa ikan rebus yang sedap adalah dengan membiarkan semalaman supaya rasanya lebih mesra.
Sedap buat gulai ikan untuk nasi dagang.

Kredit: Afy AL Habibi


Kenali 17 Jenis Ikan Yang Selalu Kita Jumpa Di Pasar, Baru Nampak ‘Pro’!

Bagi yang jarang jejak kaki ke pasar, mesti tak tahu lagi nak bezakan jenis-jenis ikan bila dah bagi list nak beli barang.
Jenis ikan yang mungkin sudah biasa dilihat dan didengar namanya, dan mungkin juga baru pertama kali mengenali rupa bentuk dan namanya.
Info yang kena tahu, bila pasangan minta belikan ikan ikut jenis, korang dah nampak ‘pro’ sebab boleh bezakan.
Baca juga: Nelayan Ini Kongsi Tip Pilih Ikan Gelama Yang Sedap Buat Lauk
Kebiasaannya, ikan yang dibeli di pasar memang selalu menjadi lauk harian kita. Tapi bila dah masak, memang tak nampak dah rupa ikan keran sudah bercampur dengan bahan-bahan yang lain. Isi ikan juga sudah berubah warna.
Jadi, kamus bergambar di bawah ini boleh membantu korang membezakan ke semua ikan-ikan.
Bila ditanya ikan kembung, tenggiri ataupun ikan bawal, tak ada lah kekok sangat, baik wanita ataupun lelaki. Khas buat korang yang tidak mengenali jenis ikan yang berada di pasar, jom tengok senarai di bawah.

1. Ikan Kembung

2. Ikan Tongkol

3. Ikan Tenggiri

4. Ikan Terubok

5. Ikan Bawal

6. Ikan Merah

7. Ikan Keli

8. Belut

9. Ikan Parang

10. Ikan Kerapu

11. Ikan Jenahak

12. Ikan Siakap

13. Ikan Patin

14. Ikan Haruan

15. Pari

16. Ikan Aya Sirip Kuning

17. Ikan Selar Kuning

Itulah jenis-jenis ikan yang dijual di pasar untuk rujukan bagi kita semua ketika membeli ikan. Semoga bermanfaat.


Kenapa Restoran Mewah Suka Hidangkan Makanan yang Sikit Atas Pinggan?

Pernah tak terfikir jika ke restoran mewah, kenapa kuantiti makanan yang dihidangkan nampak sedikit di atas pinggan yang besar?
Mesti korang rasa macam tak berbaloi nak makan kan? Ataupun itulah kali terakhir korang akan jejak kaki ke restoran mewah.
Untuk artikel kali ini, min akan terangkan kenapa restoran mewah menghidangkan makanan dalam kuantiti yang sedikit dan hiaskannya seperti seni.
Baca juga: Cara Buat Beef Wellington Versi Mudah & Halal
Korang mungkin terkejut dengan fakta di bawah.
1. Setiap hidangan mengandungi bahan yang mahal dan sukar didapati

Hidangan dengan bahan berkualiti adalah perkara biasa boleh jumpa di restoran mewah.
Satu paun daging lembu Wagyu boleh berharga RM800 dan sekilogram kaviar berharga kira-kira RM43,000.
Bayangkan mencipta hidangan penuh tambah truffle putih Itali (kira-kira RM32,000 setiap kg). Harganya boleh menjadi lebih tinggi!
2. Hidangan nampak lebih elegan

Selalunya hidangan yang lebih kecil akan mudah untuk digayakan dan nampak lebih elegan.
Pelanggan akan lebih mudah menikmati kerana sudah nampak cantik di mata dan akan memberi impak kepada perspektif rasa di mulut.
3. Dapat merasai semua hidangan tanpa perlu risaukan perut

Restoran mewah kebiasaanya menyajikan 3 hidangan – pembuka selera, hidangan utama dan pencuci mulut.
Namun bagi santapan mewah, set makanan boleh mencecah kepada 12 hidangan.
12 hidangan itu adalah;

Fingers food
Pembuka selera
Sup
Salad
Ikan
Hidangan utama
Pencuci mulut
Hidangan utama kedua
Keju
Pencuci mulut kedua
Minuman/pastri

Disebabkan itulah restoran mewah mengurangkan jumlah makanan dalam satu hidangan supaya pelanggan dapat merasai kesemua jenis hidangan tanpa perlu kosongkan perut.
4. Setiap hidangan adalah hasil seni seseorang chef

Terdapat satu makanan di Perancis yang dipannggil Gargoillou, iaitu sejenis hidangan dengan 16 sayur-sayuran yang berbeza, dimasak pula secara berasingan.
Pinggan akan disusun sebagai karya seni dan membuatkan pelanggan tertarik hati untuk lebih menikmati hidangan tersebut.
5. Beri lebih kesan premium dan berkualiti untuk sesuatu hidangan

Menjadi sebahagian daripada event eksklusif adalah sesuatu yang boleh banggakan diri sendiri.
Siapa je yang tak kisah nak habiskan duit dekat makanan asalkan hati dan perut puas?
Jadi, tak peliklah kalau korang ada akses ke tempat dan makanan mewah membawa emosi yang sama, terutamanya apabila hidangan itu mengandungi sejumlah kecil bahan yang dianggap berkualiti.

Korang ada pengalaman makan di restoran mewah? Jom kongsi di ruangan komen!


Kentang Bakar Berempah Crunchy Guna Air Fryer, Sesuai Buat Snacks Sihat

Ayam mahal, minyak mahal. Maka kita makan kentang bakar je lah. Kita guna air-fryer atau oven untuk buat hidangan ni.
Mudah, tapi anak-anak mesti suka. Sesuai sangat buat kudapan sambil makan depan tv. Jom follow resepi kentang bakar berempah kat sini. Confirm sedap!
Korang yang suka makan cheesy wedges kat KFC boleh sangat try citarasa korang makan kentang bakar berempah ni.
Baca juga: Resipi Kentang Bakar Berkeju
Mesti korang suka punya lah. Nak Makan dengan sos, mayonis dan cheese pun boleh je. Semua terpulang ikut cirasa masing-masing.
Resepi kentang bakar berempah ni telah dikongsikan oleh Kamarul Ariffin Nor Sadan melalui perkongsian di laman Facebooknya.
Resipi ni viral sampai 4.7k ye. Mesti ramai yang nak try kat rumah kan. Yang dah cuba pun mesti dah repeat buat lagi.
Resipi Kentang Bakar Berempah Crunchy

Sukatan bahan kat bawah ni adalah untuk 3-4 orang makan. Boleh adjust sukatan ikut bilangan orang yang nak makan nanti.
Bahan-bahan:

1/2 kg kentang kecil
1 sudu besar empingan cili
1 sudu besar serbuk lada hitam
1 sudu kecil daun parsli kering
1 sudu kecil daun basil kering
3 sudu besar minyak masak
2 sudu serbuk keju parmesan
Garam secukup rasa

Cara-cara membuatnya:
1. Potong kentang kepada 2 atau 4 bahagian, basuh dan rebus. Terpulang pada kalian nak kupas kulitnya atau tidak, tapi kulit tu yang akan buat sedap nanti.
2. Setelah kentang empuk, tos kentang dan masukkan dalam mangkuk. Taburkan rempah ratus kita tadi serta minyak masak ke atas kentang. Gunakan minyak rendaman tomato. (Auto sedap)

3. Minyak rendaman tomato bakar tu akan menyedapkan lagi kentang kita ni.
4. Susun kentang, kulit di bahagian bawah. Jangan letak banyak sangat tau, nanti tak garing luaran kentang tu.

5. Set suhu sekitar 120-150C dan masa 15-20 minit. Sejujurnya, hasil gorengan air fry tak sesedap deep fry, tapi apa boleh buat, keadaan memaksa. Kena jimat minyak masak.
6. Selepas 20 minit, kita terbalikkan kentang ni. Nak kulit dia pula garing. Biar luarnya rangup dan berempah dan dalamnya empuk-empuk manis.

7. Kali ni kita set 200°C untuk 10 minit. Jika tak ada air-fryer atau oven, boleh goreng tohor (pan fry) guna kuali leper. Cuma kena rajin balik-balik kentang supaya tak geseng.
8. Fuh itu dia hasilnya! Dah nampak menyelerakan. Kalau nak hidang dah boleh dah ni, tapi boleh terbalikkan semula dan tambah lagi 5-10 minit untuk dapatkan kerangupan yang kita nak.
9. Letak atas pinggan, tabur keju parmesan sikit, hias dengan tomato ceri dan hidang dengan mayonis atau sos kegemaran korang. Siap!

Pedas, masin, manis dan berlemak! Fuh, confirm repeat kalau dah makan kentang ni.
Nampak simple tapi rasanya serious sedap. Patutlah viral! Kalau Nak Lagi garing korang follow step kedua untuk bakar kentang di atas.
Hasil kulit kentang lebih garing.


Bosan Makan Kentang Goreng? Jom Cuba Resepi Kentang Berinti Pula, Makan Satu Pun Dah Kenyang!

PENULISMyResipi
KATEGORIArtikel
POSTED ON2020-11-25
Siapa di sini penggemar kentang? Selain dibuat goreng, kentang juga boleh disajikan dengan hidangan seperti ‘kentang berinti’. Biasanya resepi kentang berinti dimasak dalam pelbagai cara mengikut kreativiti dan citarasa sendiri. Bukan itu sahaja, ianya juga sesuai untuk mereka yang tengah berdiet. Mesti korang tertanya-tanya kan macam mana nak sediakan menu ini? Jangan risau, jom ikuti resepi yang dikongsikan oleh oleh Zainoor Aliza Ali di Facebook. Selamat mencuba!

Kredit: Zainoor Aliza AliResepi Doh Kentang
Bahan-bahan:

1/2 kg kentang
2 cawan tepung gandum
1 biji telur
1/2 sudu besar garam
2 sudu besar butter

Cara-cara:

Kentang dibuang kulit dan dibelah enam. Rebus kentang bersama garam. Bila kentang dah lembut, angkat dan toskan.
Hancurkan kentang (macam nak buat mashed potato) dan uli  bersama tepung gandum, butter dan telur. Bila dah siap uli, bulatkan doh kecil-kecil. Dohnya agak lembik. Masa nak isikan inti golekkan doh pada sedikit tepung gandum supaya tak melekat sangat pada tangan.
Isikan inti ke dalam doh kemudian tekan doh supaya leper sedikit. Goreng di atas kuali dan balik-balikkan sehingga agak garing.

Kredit: Zainoor Aliza AliResepi Inti
Bahan-bahan:

200g daging cincang
1 labu bawang besar
1 sudu besar sos tiram
1 sudu besar rempah kari ayam
1 mangkuk sayur campur
Serbuk lada hitam
Garam

Cara-cara:

Potong bawang besar dan tumiskan bersama sedikit minyak.
Masukkan daging cincang dan biarkan seketika. Masukkan sos tiram,  rempah kari dan sayur campur.
Akhir sekali masukkan serbuk lada hitam dan  garam. Kacau rata bila dah masak angkat dan sejukkan.

Tips: Minyak untuk menggoreng kentang berinti tak perlu banyak. Cukup sekadar separuh tenggelam sahaja.

Kredit: Zainoor Aliza Ali
Kredit: Zainoor Aliza Ali
Kredit: Zainoor Aliza Ali
Kredit: Zainoor Aliza AliSelamat Mencuba
Kredit: Zainoor Aliza Ali


Kepak Ayam Crispy Garlic Bersama Sos Garlic, Resipi Viral Lebih 6.7K Shares Tau!

Siapa anak-anak suka sangat makan kepak ayam? Jom cuba buat kepak ayam crispy garlic ini, mesti berhantu nak makan nanti.
Baca juga: Kepak Ayam Lemon Pepper, Resipi Viral Lebih 400K Views, Guna SEASONING Ini
Bukan setakat anak-anak, mak bapak budak pun suka. Kalau makan setiap minggu pun tak ada masalah sebab buat sendiri di rumah dan lebih jimat.
Ikuti resipi viral dari perkongsian Cik Puan Nor Fazilah Abd Mohd yang telah meraih sehingga 6.7K shares dari Facebook ini.

RESIPI KEPAK AYAM CRISPY GARLIC

Bahan perap ayam:

1kg kepak ayam – bersihkan
Butter – dicairkan
Bawang putih – tumbuk
Italian seasoning
Secubit garam

Bahan sos:

1/2 cawan mayonis homemade
1/4 cawan yogurt Greek
2 ulas bawang putih dikisar atau tumbuk
1 sudu teh jus lemon
1 sudu teh daun bawang cincang halus
Lada hitam secukupnya

Cara penyediaan ayam:
1. Sediakan 1 mangkuk kecil, cairkan butter dan gaul bersama bawang putih yang sudah ditumbuk.
2. Dalam mangkuk lain perap ayam bersama Italian seasoning dan garam.
3. Sapu rata butter yang sudah dicairkan di atas ayam dan sedia untuk di masak. Boleh gunakan oven atau air fryer. Nak goreng pun tak ada masalah.
4. Akhir sekali tabur keju parmesan di atas ayam yang siap di masak.
Cara penyediaan sos:
1. Dalam satu mangkuk kecil, campurkan mayonis dan yogurt Greek.
2. Tambahkan bawang putih yang dikisar, jus lemon dan daun bawang cincang ke dalam mangkuk. Gaul ratakan semua bahan.
3. Perasakan sos dengan lada hitam secukupnya. Rasa dan sesuaikan dengan selera anda.
4. Biarkan sos Garlic Ranch dalam peti sejuk selama beberapa jam agar rasa dan kepekatan bahan-bahan dapat menyatu.

Selamat mencuba resipi ini.
Baca juga: Cara Buat Kepak Ayam Manis-manis Pedas, Tinggal Bakar Dalam Oven Je!


Kepak Ayam Lemon Pepper, Resipi Viral Lebih 400K Views, Guna SEASONING Ini

Jom cuba buat Kepak Ayam Lemon Pepper ini. Resipi ini fyp di laman Tiktok hingga mencecah lebih 400K tontonan tau!
Ini kalau makan panas- panas, berebut jugalah dengan anak-anak nanti. Tak cukup seorang satu, paling tidak mesti 3 hingga 5 ketul.
Baca juga: Cara Buat Kepak Ayam Manis-manis Pedas, Tinggal Bakar Dalam Oven Je!
Paling best, untuk cuba resipi ini, hanya gunakan bahagian kepak sahaja kesemuanya. Senang nak bahagikan dan rasa pun lebih sedap! Dan paling penting kita tak bakar, tapi kita goreng dalam kuali!
Ikuti resipi dari perkongsian @hazwancooks yang mudah dan simple ini. Senang je bahan yang digunakan untuk buat kepak ayam lemon pepper.

RESIPI KEPAK AYAM LEMON PEPPER

Bahan-bahan:

Kepak ayam (400g – 9 ketul)
1/4 sudu kecil
1 sudu serbuk cili
1 sudu seasoning Lemon Pepper
1 cawan tepung jagung

Bahan Sos:

3 sudu mentega
3/4 sudu perasa LP
1/2 sudu jus lemon
2 sudu madu (kalau tak cukup, adjust dengan gula)
Daun Parsely – hiasan

Cara-cara penyediaan:
1. Mula-mula, perasakan kepak ayam dengan garam, serbuk cili, lemon pepper seasoning, tepung jagung, dan baking soda. Gaul sebati.
2. Panaskan kuali. Kemudian, deep fry kepak ayam kira-kira 8 minit. Angkat dan rehatkan sekejap ayamnya
3. Kemudian, deep fry sekali lagi selama 8 minit juga. Bila mengoreng dua kali, kulit ayam itu akan jadi lebih rangup tetapi masih juicy di dalam. Angkat dan toskan.
4. Untuk bahan sos pula, cairkan butter dan tambah lemon pepper seasoning dan madu. Kacau sebati dan sosnya siap.
5. Gaul sos tadi bersama kepak ayam yang sudah digoreng. Hiaskan dengan daun parsley.
6. Sedia untuk dihidang!
Video Penuh:

 @hazwancooks
Episode 5 : Lemon Pepper Wings 😋🍋🧂 Ingredients : Season ayam (400g – 9 ketul) 1/4 sudu kecil 1 sudu serbuk cili 1 sudu LP seasoning 1 cup tepung jagung Sauce : 3 sudu butter 3/4 sudu LP seasoning 1/2 sudu jus lemon 2 sudu madu (kalau xcukup adjust dengan gula) Parsely to finish #hazwancooks #lemonpepperwings
 ♬ original sound – Hazwan Ramli – Hazwan Ramli

Selamat mencuba resipi ini.
Baca juga: Kepak Ayam Teriyaki Air Fryer, Sedap Dimakan Bersama Nasi Butter Dan Coleslaw


Cara Buat Kepak Ayam Manis-manis Pedas, Tinggal Bakar Dalam Oven Je!

Suka makan kepak ayam manis-manis pedas? Paling seronok makan masa dia panas, boleh berebut dengan anak-anak kalau beli kepak madu di luar. Tak cukup seorang satu, paling tidak mesti 3 hingga 5 ketul.
Bila ada majlis atau apa-apa event, paling suka bila ada chicken wings tau. Nak buat sendiri rasa macam renyah, tapi senang je rupanya.
Ikut je resipi dari perkongsian Victoria Van Bennekum di Facebook ini. Nampak mudah dan sedap je. Boleh buat sendiri di rumah.
Baca juga: Resipi Ayam Bakar Ala Kenny Rogers, Mesti Licin Pinggan Anak-anak Dibuatnya!
Tinggal bakar dalam oven je. Senang nak bahagikan dekat keluarga sebab pakai kepak ayam je.

RESIPI KEPAK AYAM MANIS-MANIS PEDAS

Bahan-bahan:

1kg kepak ayam – Bersih dan tos kering
Madu

Rempah-rempah:

1sdk serbuk jintan
1sdk serbuk ketumbar
1sdk serbuk bawang putih
2sdk serbuk bawang
2sdk serbuk cili
1sdk serbuk kunyit
3sdb tepung jagung
2sdb kicap manis
Garam secukup rasa

Cara-cara memasak:
1. Satukan semua rempah dan kemudian campurkan dengan kepak ayam dan gaulkan hingga sebati.
2. Perap kepak-kepak ayam itu selama 30 minit dalam peti ais. Kalau dapat perap semalaman lagi sedap.
3. Selepas perap, dah boleh keluarkan dan susun cantik-cantik dalam dulang ketuhar.
4. Panaskan oven terlebih dahulu.
5. Masukkan kepak ayam dalam oven yang sudah dipanaskan. bakar kira-kira 20 minit pada suhu 150 Celcius.
6. Kemudian, terbalikkan kepak ayam, lumurkan perapan dalam dulang di atas kepak ayam dan bakar lagi selama 10 minit.
7. Campurkan madu dnegan kepak ayam dan pada suhu 200 Celcius hingga nampak keperangan dan rangup.
8. Bila dah rangup, keluarkan dari oven dan sudah boleh dihidang.

Tip nak jadikan ayam kita kekal juicy ialah dengan perap lebih lama.
Isi ayam jadi lembut, dan bila masak pun cantik je hasilnya. Makan ayam ni cicah dengan sos Thai pedas memang terangkat!
Hidangan kepak ayam manis pedas ni sesuai juga kalau nk hidangkan kalau ada bbq ke kumpul ahli keluarga ramai-ramai dan sebagainya. Memang meriah lah jadinya.
Selamat mencuba!


Kepak Ayam Teriyaki Air Fryer, Sedap Dimakan Bersama Nasi Butter Dan Coleslaw

Jom buat Kepak Ayam Teriyaki Air Fryer. Tinggal perap dan bakar je lepas itu boleh terus makan!
Hidangan teriyaki ini asalnya dari Jepun dan memang sedap dimakan kerana tekstur sosnya yang pekat, manis dan wangi. Sesuai untuk anak-anak nak makan.
Bukan itu sahaja, sebenarnya teriyaki ni ada maksudnya dalam bahasa Jepun. Iaitu gabungan yaki bermaksud ‘panggang/goreng’ dan juga ‘sos teri’.
Baca juga: Pistachio Crusted Salmon, Bakar 6 Minit Je Guna Air Fryer!
Sos teri ni ialah campuran dari sos soya dan sake iaitu sejenis wain Jepun. Tapi bila dah dikenali di Malaysia, sosnya tu diubah suai resepinya bersesuaian dengan masyarakat kita.
Sedap juga bancuhan sos teri ‘versi Malaysia’ ni. Jadi, bila gabungkan dengan gorengan daging, lagi bertambah padu rasanya.
Resipi kepak ayam teriyaki yang sedap dan mudah ni dikongsikan oleh Eqa Suhayl menerusi laman Facebook. Hidangan ni memang nampak sangat menyelerakan dengan campuran beberapa jenis sayuran.
Kuah sosnya dimasak pekat dan rasa manis. Nanti dalam masakan akan dimasukkan sekali sedikit lada hitam untuk menambahkan rasa bahang dan pedas dalam masakan.

RESIPI KEPAK AYAM TERIYAKI AIR FRYER

Bahan-Bahan :

6 ketul kepak ayam
3 ulas bawang putih – ditumbuk
1 inci halia – ditumbuk 4 sudu kicap manis
2 sudu madu
2 sudu gula
1 sudu teh minyak bijan/zaitun
1/2 sdt garam

Cara-Cara :
1. Gaul semua bahan di atas.
2. Perap kepak ayam sejam atau lebih.
3. Bakar dengan suhu 180C selama 10 minit, terbalikkan ayam, kemudian sapu bahan perap dan tambah lagi 10 minit.
4. Siap untuk dimakan!
Tip tambahan: Guna aluminium foil. Kuah perap yang bertakung boleh guna sebagai gravy tambahan dan buat ayam ala wet look gitu.

Yummy! Tengok je pun dah tergoda. Kalau hidangkan dengan nasi panas, memang berselera bila gaulkan kuah sos teri ni bersama nasi. Makan pula dengan kepak ayam yang memang sedap. Confirm makan bertambah-tambah punya.
Selamat mencuba!


Kerabu Daging Goreng Sweet Sour, Resipi Unik, Ringkas Dan SEDAP Untuk Dicuba

Pernah cuba buat Kerabu Daging Goreng Sweet Sour ini? Menu unik ini dicipta sendiri oleh Encik Dapur dan dikongsikan di laman Facebook untuk dicuba.
Baca juga: Daging Jeruk Cara MUDAH, Hilang Diet Bila Masak Lauk Ini
Memang menarik, kerana selalunya, kerabu daging yang biasa dibuat menggunakan daging mentah. Untuk lauk ini, dagingnya digoreng terlebih dahulu sebelum dicampurkan dengan bahan-bahan kerabu.
Jika ada banyak stok daging di rumah, bolehlah mencuba untuk dijadikan santapan harian. Nak tahu macam mana rasa dan teksturnya, ikuti resipi dan cara penyediaan di bawah.

RESIPI KERABU DAGING GORENG SWEET SOUR

Bahan utama:

Daging lembu potong besar
Kunyit serbuk
Sedikit garam

Bahan kerabu:

Kacang panjang
Cili padi
Tomato potong dadu
Serai
Bunga kantan
Bawang besar
Daun limau purut
Limau nipis 2 biji – jus sahaja

Bahan perasa:

Gula
Sedikit perasa
Sedikit garam

Cara penyediaan:
1. Mula-mula, goreng dahulu daging yang sudah dicampur dengan serbuk kunyit dan garam. Goreng hingga masak. Angkat dan ketepikan.
2. Selepas itu, hiris kecil semua bahan-bahan kerabu.
3. Lepas dah siap hiris, gaul daging dan bahan kerabu tadi dan perasakan ia dengan garam, gula dan perahan jus limau. Gaul sebati.
4. Kerabu daging goreng sweet sour sedia untuk dihidang.

Selamat mencuba resipi mudah dan ringkas ini.
Baca juga: Hilangkan Bau Hamis Daging Segar Guna RAHSIA Ini, Baru Sedap Masak Rendang Dan Sup


Kerabu Kerang Ala Thai, Sedap Sampai Kecur Air Liur Dibuatnya!

Ada tak penggemar kerabu kerang kat sini? Kerang ni banyak manfaatnya untuk tubuh badan kita tau. Boleh di hidang dengan pelbagai cara.
Jom kita follow resepi kerabu kerang ala Thai yang paling sedap. Mudah sangat cara penyediaannya. Memang tak rugi korang cuba!
Sekali pandang gambar dah kecur liur dibuatnya! Nampak sedap sangat. Balance dengan semua rasa pedas, masam, manis dan masin.
Baca juga: Cara Mudah Bersihkan Kerang Guna Air Sejuk & Garam Saja, Lagi Bersih Dari Guna Berus!
Sedap di makan ratah begitu je dan sesuai juga di makan dengan nasi. Bahan-bahan yang digunakan dalam penyediaan kerabu kerang ini juga tak terlalu banyak dan mudah di perolehi.
Resepi kerabu kerang Thai ni telah di kongsikan oleh Fia Sofia. Memang ramai penggemarnya sebab resepi ni mendapat 3.3k share di Facebook.
Resipi Kerabu Kerang Ala Thai
Bahan-bahan:

1 kg kerang
1 sudu kecil garam
3 sudu besar gula kabung
2 sudu besar sos ikan
3 sudu besar air asam jawa
4 biji limau nipis
3 tomato (dipotong)
1 btg carrot (di potong halus memanjang )
2 ulas bawang merah (dihiris nipis)
5 biji cili api (ditumbuk)
1 sudu teh serbuk perasa
Cara-cara membuatnya:
1. Basuh dan rebus kerang dengan 1 sudu kecil garam.
2. Buang air rebusan kerang dan segera letak ais atau air sejuk dari peti ais untuk elakkan kerang jadi kecut. Itupun antara tips untuk kerang nampak segar. Buang sebelah cengkerang dan gunakan sebelah lagi yang ada isi untuk dibuat kerabu.
3. Satukan air asam jawa, cili api yang ditumbuk, sos ikan, tomato, serbuk perasa dan air gula kabung dalam bekas yang sesuai.
4. Gaulkan bersama kerang sehingga mesra.
5. Akhir sekali perahkan limau kasturi. Campurkan sekali kulit limau, bawang merah, carrot, daun ketumbar dan gaul hingga sebati.
6. Siap dan sedia untuk dinikmati.

Ada yang kata, kerang ni juga membantu dalam proses penurunan berat badan tau. Sesuai untuk korang yang tengah amalkan diet.
Nak mudah makan kerang ni, korang buka siąp-siąp dan buang sebelah cengkerang yang tidak melekat isi. Takde lah gaduh nak membuka dan makan nanti.
Selamat mencuba!

Sumber: Fia Sofia


Sedapnya Meratah Kerabu Perut Campur Pucuk Paku & Tauge, Ini Resipinya!

Bagi penggemar kerabu, kerabu perut campur pucuk paku dan tauge ini pasti akan sentiasa menjadi pilihan dan kegemaran anda.
Rasa kerabu perut ini sedikit kenyal, masam, pedas dan berperisa. Rasanya juga berlemak disebabkan santan. Bila makan, boleh licin sepingggan dibuatnya! Sedap sangat.
Jom cuba resipi yang dikongsikan oleh Ctie Zubaidah di bawah. Semoga bermanfaat!
Resipi Kerabu Perut Campur Pucuk Paku & Tauge
Bahan-bahan A:

Perut (rebus)
Pucuk paku  (celur)
Tauge (celur)
Air limau
Bawang besar dihiris

Bahan-bahan B (kisar):

10 biji cili padi
5 batang serai
2 biji bawang besar
1 inci halia
Lengkuas (saya tak letak)
Santan
Kerisik
Belacan
Garam
Perasa

Cara-cara penyediaannya:

Perut lembu direbus sampai masak dan dipotong kecil. Ketepikan terlebih dahulu.
Bersihkan pucuk paku dan ambil daunnya saja. Rebus air, celur pucuk paku dan taugeh sehingga masak kemudian ditos dan ketepikan.
Sediakan air limau secukupnya serta bawang besar yang dihiris.
Satukan semua bahan-bahan B pengkisar. Kisar semua bahan.
Dalam mangkuk besar, tuangkan bahan kisar tadi. Masukkan perut lembut, pucuk paku, taugeh, air limau dan bawang besar hiris.
 Gaul rata semuanya.
Siap, sedia untuk dimakan! Selamat mencuba.

Kredit: Ctie Zubaidah
Baca juga: Kerabu Kerang Ala Thai, Sedap Sampai Kecur Air Liur Dibuatnya!


Kerabu Pucuk Paku Kampung, Ratah Macam Itu Je Dah Sedap!

Ada tak penggemar kerabu pucuk paku kampung kat sini? Ha, kali ni apa kata kita cuba resipi kerabu pucuk paku kerang yang mudah dan sedap ni. Makan ratah macam tu je pun dah sedap wei. Rugi sangat kalau tak cuba sebab mudah je nak buat.
Kerabu ni antara hidangan yang ramai penggemarnya. Yang mana biasanya kerabu ni akan di jadikan sebagai pembuka selera dan mempunyai banyak khasiatnya.
Selain daripada kerabu mangga, kerabu jantung pisang, kerabu pucuk paku kerabu juga antara yang paling sedap.
Baca juga: Kerabu Kerang Ala Thai, Sedap Sampai Kecur Air Liur Dibuatnya!
Kerabu biasanya dibuat tanpa masak. Kecuali, mencelur beberapa bahan seperti sayur-sayuran. Semua bahan hanya perlu di gaul sebati dan di perasakan dengan perahan limau, belacan, cili, garam dan gula.
Macam mana nak buat kerabu yang sedap? Korang follow je resipi simple perkongsian dari Noor Baini Bakar ni. Boleh kecur liur dibuatnya. Lagi pedas, lagi sedap ye. Korang boleh adjust tahap pedas kerabu tu ikut citarasa masing-masing.

RESIPI KERABU PUCUK PAKU KAMPUNG

Bahan-bahan:

250gm taugeh
500gm isi kerang – optional
Pucuk paku (dicelur)
Sedikit belacan (ditumbuk)
2 biji cili merah (ditumbuk)
10 biji cili padi – boleh tambahkan @kurangkan (ditumbuk)
2 biji limau nipis
Garam dan gula secukup rasa
1 biji bawang besar (dihiris)
2sb kerisik

Cara penyediaan:
1. Masukkan taugeh, kerang, kerisik, bahan-bahan hiris dan bahan tumbuk dalam mangkuk. Gaul hingga sebati.
2. Perahkan limau nipis dan perasakan dengan garam dan gula secukup rasa. Gaul sebati.
3. Siap dan bolehlah dihidangkan.

Mudah sangat ye nak buat kerabu pucuk paku kerang ni. Boleh makan macam tu je kalau korang suka. Sayur dan kerang pun banyak khasiatnya. Kerang ni boleh mengurangkna masalah jantung. Itu adalah salah satu manfaatnya.
Selamat mencuba!


Kerabu Taugeh Air, Macam Cara Orang Dulu Dulu Guna Resipi Ini

Jom buat Kerabu Taugeh Air cara orang dulu-dulu. Memang makan bertambah kalau buat style macam ini.
Nak pula kerabu mempunyai peminatnya tersendiri. Sesekali jika bosan dengan masakan sayur yang biasa, bolehlah cuba membuat kerabu. Sedap dan ringkas, boleh diratah gitu je!
Baca juga: Kerabu Pucuk Paku Kampung, Ratah Macam Itu Je Dah Sedap!
Kerabu tauge misalnya salah satu daripada kerabu yang popular. Dengan kosnya yang murah, cara menyediakannya pun ringkas.
Resipi dikongsi Cik Puan Siti Hazneza Abdul Hamid ini bolehlah dicuba. Resipi kerabu yang agak kering itu diwarisi daripada ibu dan neneknya.

RESIPI KERABU TAUGEH AIR

Bahan-bahan:

2 biji bawang besar – mayang nipis
2 inci halia – potong jurai
1 bunga kantan – cincang
2 batang serai – ambil bahagian lembut dan hiris nipis
½ cawan beras – disangai dan tumbuk kasar
2 cawan kerisik – tumbuk sekejap sahaja untuk kuatkan wangi dan rasa, tidak perlu sampai pecah minyak
1 cawan sambal belacan/ secukup rasa

Cara-cara penyediaan:
1. 200 g tauge dibuang ekor dan dicelur.
2. Masukkan semua bahan dalam mangkuk dan gaul rata.
3. Seimbangkan perisa. Tambah air asam jawa, garam, gula dan sambal belacan jika perlu.
4. Siap dan sedia untuk dihidang.

Memang rangup dan kering. Jika suka versi yang basah, boleh letak dua hingga tiga sudu makan santan. Selamat mencuba resipi ini.
Baca juga: Kerabu Kerang Ala Thai, Sedap Sampai Kecur Air Liur Dibuatnya!


Kerepek Peria Garing Rangup, Ikut Cara Ni Takkan Rasa Pahit Sedikit Pun

Peria mempunyai banyak khasiatnya yang tersendiri. Namun, tak ramai yang suka makan peria kerana rasanya yang pahit.
Selain dibuat ulam dan masakan berkuah, peria juga boleh dijadikan kerepek dan sedap digoreng garing.
Tapi kalau nak pastikan peria tak jadi pahit, ada caranya yang tertentu. Barulah kerepek peria garing elok dan sedap tak pahit.
Mak-mak yang nak cuba buat sendiri peria goreng rangup kat rangup kat rumah, boleh cuba resipi dan tips yang dikongsi oleh Zizah Mizie di bawah.
Resipi Kerepek Peria Garing Rangup
Bahan-bahan:

Peria
Tepung bestari pedas
Tepung beras
Garam
Minyak masak

Cara-cara penyediaannya:
1. Belah peria kepada dua bahagian. Buang bijinya.

2. Hiris/sagat nipis dan rendam dalam air garam selama 10 hingga 15 minit.

3. Kemudian toskan dan basuh beberapa kali.

4. Perahkan peria dan letak dalam mangkuk. Gaulkan dengan tepung bestari dan tepung beras.

5. Peria dah berbedak sempurna.

6. Sedia untuk digoreng dalam minyak panas.

Dah siap goreng! Selamat mencuba.

Kredit: Zizah Mizie
Baca juga:

Cara Buat Aiskrim Asam Boi Lagi Sedap, Ais Jadi Lebih Halus Jika Tambah 2 Bahan Ini
Kuah Yong Tau Foo HOMEMADE, Buat Sendiri Boleh Makan Puas-Puas!


Kerepek Pisang Mudah Guna 3 Bahan. Cukup Rasa Lemak, Masin & Rangup

Jom cuba resipi kerepek pisang mudah menggunakan 3 bahan sahaja. Snek ini merupakan jajan tradisional yang masih digermari sehingga kini.
Harga sekarang boleh tahan mahal juga kalau beli di kedai. Jadi tak salah kalau nak lagi jimat kita buat sendiri di rumah.
Berikut merupakan perkongsian dari Saudari Khaula Anis. Semoga bermanfaat!
Kerepek pisang mudah 3 bahan.. Cukup rasa lemak masin rangup. Warna pun cantik tak perlu guna air garam dan serbuk kunyit.
Nak tambah aroma masukkan dua tiga hiris bawang putih masa menggoreng, rahsia dari peniaga kerepek.
Resipi Kerepek Pisang Rangup
Bahan-bahan:

Pisang 1 sikat
Marjerin 1 cawan (200g)
Minyak masak ½ kilo

Cara-cara penyediaannya:
1. Kupas kulit pisang. (saya guna pisang berangan)

2. Panaskan minyak dan masukkan marjerin. Biarkan ia mencair dan sebati.

3. Sagat pisang dan terus goreng. Goreng sehingga benar-benar garing barulah diangkat (sampai minyak tak berbuih) dan toskan.

4. Boleh masukkan hirsan bawang putih semasa menggoreng jika mahu aroma yang sedap.
Sesikat pisang boleh dapat 2 balang kerepek pisang bersaiz sederhana.
Kredit: Khaula Anis
Baca juga: Kerepek Peria Garing Rangup, Ikut Cara Ni Takkan Rasa Pahit Sedikit Pun


Keropok Kentang Buat Sendiri Dekat Rumah, Lagi Puas Hati Ada Stok Banyak

Kalau di rumah ada banyak stok kentang, boleh cuba buat sendiri potato chips atau keropok kentang ini. Selalu kita beli, kali ini buat sendiri.
Baca juga: Bebola Kentang Keju Mozarella, Hanya Guna 7 Bahan Ini Je, Anak-anak Tentu Suka!
Hasilnya pula enak dan rangup. Kalau buat confirm sekejap saja dah licin. Cara membuatnya dikongsi oleh Cik Puan Nurhayati Maleq ini.

RESIPI KEROPOK KENTANG HOMEMADE

Bahan-bahan:

Kentang 6 biji
2 sudu cuka makan
1 sudu kecil blackpepper/ serbuk cheese
Sedikit garam
1 sudu kecil gula halus

Cara-cara membuat:
1. Kupas kulit kentang dan sagat nipis-nipis kentangnya.

2. Kemudian, didihkan air bersama cuka dan garam. Masukkan kentang yang disagat tadi ke dalam air rebusan selama 3 minit.
*Tips ini untuk pastikan kentang kekal rangup dan tak lembik apabila digoreng.
3. Lepas itu basuh dan tos kan kentang, pastikan kentang kering. Nak senang boleh je gunakan oven pada suhu rendah untuk cepatkan pengeringan.
4. Dah kering, bolehlah digoreng kentangnya sehingga kuning keemasan dan rangup.
5. Angkat dan toskan minyak. Dah sejuk sedikit bolehlah masukkan ke dalam bekas. Masukkan lah garam, gula, blackpepper atau serbuk kari atau serbuk cheese. Ikutlah nak perisa apa pun.
6. Tutup bekas dan goncang agar perasa sebati dengan kentang. Siap!

Selamat mencuba!
Baca juga: Kentang Bakar Berempah Crunchy Guna Air Fryer, Sesuai Buat Snacks Sihat


Ketam Sweet & Sour Chinese Style, Resipi Terakhir Siti Sarah Buat Peminat

Ramai yang turut bersedih dengan pemergian penyanyi Siti Sarah Raisudin yang telah menemui Penciptanya akibat jangkitan Covid-19. Kehilangannya telah memberi kesan begitu dekat kepada semua orang.
Arwah Siti Sarah juga sering berkongsi resipi-resipi masakannya kepada para peminatnya di laman sosial Instagram. Perkongsiannya dalam loghat Terengganu itu pasti akan dirindui nanti.
Resipi ‘Ketam Sweet & Sour Chinese Style’ merupakan resipi terakhir yang sempat dikongsikan olehnya sehari sebelum dikejarkan ke hospital dan dimasukkan ke ICU.
Berikut merupakan resipinya yang telah dikongsikan semula oleh seorang pengguna laman sosial Facebook, Ameera. Menurutnya, sedap sungguh resipi arwah Siti Sarah ini. Semoga bermanfaat buat semua.
Resipi Ketam Sweet & Sour Chinese Style, Air Tangan Terakhir Siti Sarah
Bahan-bahan:

10 ekor ketam
6 ulas bawang putih (cincang)
Halia besar ibu jari (cincang)
2 sudu makan cili kisar kering (atau cili boh)
2 sudu makan sos cili
1 sudu makan gula
2 sudu makan sos tiram
3 sudu kecil kicap cair
1 mangkuk air
1 sudu makan black vinegar
1 sudu makan sos tomato
Garam secukup rasa
2 sudu besar tepung jagung (bancuh dengan sedikit air)

Cara-cara:
1. Siang dan cuci bersih ketam.
2. Panaskan minyak. Bawang putih 6 ulas, halia besar ibu jari. Cincang begini. Tumis sehingga naik bau.

3. Masukkan 2 sudu makan cili kisar kering. Sukatan ini anak anak pun boleh makan sama. Nak pedas letak lebih. Tumis sehingga pecah minyak.

4. Masukkan 2 sudu makan sos cili, 1 sudu makan gula, 2 sudu makan sos tiram, 3 sudu kecil kicap cair, 1 mangkuk air, 1 sudu makan black vinegar, 1 sudu makan sos tomato dan garam secukup rasa.

5. Kemudian masukkan ketam. Gaul sehingga rata.

6. Kemudian bila dah masak ketam tu, masukkan tepung jagung. Tepung jagung 2 sudu makan. Letak air sikit untuk larutkan. Masukkan dan gaul.

7. Kemudian masukkan putih telur. Guna 2 biji telur ye. Telur kuning tak pakai.

8. Gaul rata dan tutup sekejap. Masak dalam 5-6 minit begitu.

9. Dah masak tutup api. Siap dah.

10. Terima kasih arwag Siti Sarah. Perkongsian resipi juga salah satu saham kita di akhirat kelak. Selagi ada orang dimuka bumi ini menggunakan dan manfaatkan resipi, selagi itulah pahala kita terus mengalir.

Kredit: Ameera


Ketam Telur Masin Untuk Juadah Berbuka Puasa, Resipi ‘Bikin’ Terliur Dibuatnya

Jom buat Ketam Telur Masin untuk menu berbuka puasa nanti. Memang sedap sangat sampai bertambah nasi dibuatnya! Tapi menu ini, korang wajib gunakan ketam yang fresh untuk mendapatkan masakan yang lebih sedap.
Hidangan ini selalunya akan jumpa di restoran yang menjual makanan laut. Yang mana ketam akan dimasak dengan salutan telur masin rebus yang telah dihancurkan.
Baca juga: Cara Bersih & Siang Ketam Paling Mudah Dan Cepat, Mertua Mesti Bangga Guna Skill Ini
Selain disalut dengan telur masin, hidangan ini juga dilengkapkan dengan rasa manis daripada susu cair dan rasa pedas cili padi. Hidangan ini dimasak dengan menggunakan sedikit minyak kerana ada penggunaan butter dalam penyediaannya.
Resipi ini telah dikongsikan sendiri oleh seorang pengguna Facebook iaitu Cik Puan Zaimah Zakaria. Follow je sebiji-sebiji resipi yang beliau kongsikan untuk memudahkan korang masak sendiri di rumah.
Hidangan yang dimasak dengan telur masin ini boleh dipelbagaikan sebagai contoh udang masak telur masin, ayam masak telur masin dan macam-macam lagi. Termasuklah resipi ketam masak telur masin ini.

RESIPI KETAM TELUR MASIN

Bahan-bahan:

Ketam potong 2 – cuci bersih
3 biji telur masin – rebus ambil kuning saja
4 ke 5 ulas bawang putih – cincang halus
8 tangkai cili padi – ikut tahap pedas masing-masing
1 sudu besar butter
2 tangkai daun kari
4 sudu besar susu cair

Cara memasak:
1. Tabur secubit garam atas ketam, kemudian goreng ketam sehingga masak. Tos dan ketepikan.
2. Dalam kuali, cairkan butter. Selepas itu, masukkan bawang putih yang dah dicincang halus tadi bersama daun kari. Tumis sehingga naik bau.
3. Selepas itu, masukkan pula susu cair, cili api dan telur masin yang telah dihancurkan. Gaul hingga sebati.
4. Masukkan pula ketam yang telah digoreng dan gaul rata. Tutup api dan siap!

Siap untuk dihidang! Pesanan untuk korang, jangan tumbuk bawang putih. Korang cuma perlu mencincang bawang putih untuk mendapatkan rasa yang lebih sedap.
Semoga resipi ketam ini bermanfaat buat semua. Selamat mencuba!
Baca juga: Cara Buat ‘Gejang’, Ketam Bertelur Mentah Perap Soy Sauce


Ketam Viral, Perkenalkan Bufet Ramadan Lebih Dari 100 Hidangan, ‘Sure’ Teringat Kampung Punya!

Bufet Ramadan Ketam Viral kali ini membawakan keistimewaan di mana, stesen masakan secara langsung oleh chef handalan akan memasak secara langsung untuk para pelanggan demi membawa kehebatan alam kulinari yang klasik dan mengagumkan.
Ini kerana, Ketam Viral telah melancarkan bufet Ramadan dengan temanya “Tak Lapuk Dek Zaman”. Tema ini membawakan gabungan pelbagai hidangan tradisional yang jarang ditemui serta sajian kegemaran Malaysia untuk anda nikmati. Inspirasi untuk tema ini adalah melalui pengalaman menjamu selera yang mengembalikan nostalgia zaman dahulu.
Baca juga: Boleh Makan Unlimited Daging Bakar Untuk 1 Jam Di Restoran Jepun Halal Di Bangi
Terdapat 5 Stesen Masakan yang berbeza dan setiap stesen menawarkan pelbagai pilihan menu menarik, termasuk stesen memanggang serta stesen masakan Malaysia yang jarang ditemui dengan aroma ‘wok hei’ dan ‘kawah’. Selain itu, terdapat juga Stesen Masakan hidangan goreng-gorengan juga pencuci mulut yang pastinya memukau selera anda.

● Bakar Arang (Ikan, Udang, Ayam, Daging, Kambing, Menu Istimewa Hari Ini)
● Dapur Panas (Nasi Goreng, Mee Goreng, Gulai Kawah)
● Celup Goreng (Pisang, Keledek, Sayur-Sayuran, Udang Geragau, Anak Ketam, Sotong, Ulu Badai)
● Tebar Jala (Roti Canai, Roti John, Roti Jala)
● Pencuci Mulut Sejuk (Ais Kacang, Cendol, Laicikang)

Selain itu, setiap hari di Bufet Ramadan ini akan turut disediakan aneka juadah yang menyelerakan di gerai pameran makanan dengan seleksi pilihan yang lebih berat seperti;

● Bubur manis & Lemak berkrim
● Hidangan berasaskan sup dan aneka mi
● Rojak buah, Pasembur dan Gado-gado
● Pelbagai jenis nasi (Nasi Putih, Arab, Biryani)
● Makanan laut segar
● Air Balang and air panas
Pembuka Selera
Pastikan anda bersedia untuk menaikkan selera iftar anda dengan pelbagai hidangan pembuka yang penuh dengan khasiat. Terokai pilihan salad, daripada hidangan istimewa Malaysia yang dibumbui sempurna dengan citarasa Asia dan Melayu/Nyonya – sesuai untuk memulakan makan malam yang mengagumkan!
● Kerabu taugeh
● Kerabu pucuk paku
● Kerabu ayam nyonya
● Kerabu daging
● Ulam-ulaman kampung
● Aneka salad
● Arancini
● Pelbagai jenis bruschetta/canape
● Hummus bersama roti
● Chawanmushi
Hidangan Utama

Setelah anda merasai aneka menu pembuka selera, mari kita lihat Hidangan Utama. Menampilkan pelbagai pilihan protein darat, laut, karbohidrat dan sayur-sayuran, semuanya telah diperasa dengan sempurna dan diberi sentuhan olahan citarasa yang unik oleh Chef
Wan Rathnor.
Set hidangan Ramadan yang amat istimewa ini akan berbeza untuk setiap hari bagi memastikan para pelanggan dapat menikmati pilihan masakan yang enak. Tidak kira anda peminat makanan Melayu klasik yang sukar ditemui atau hidangan makanan laut yang lazat, Ketam Viral menyediakan hidangan yang sesuai untuk setiap pelanggan.
Untuk menjadikan santapan bufet anda lebih menarik, pastikan anda menambah hidangan ketam istimewa ke dalam tempahan Bufet Ramadan anda agar dapat mencipta suatu pengalaman makanan yang tidak mudah dilupakan. Antara sajian ketam yang menjadi kegemaran setiap pelanggan adalah; Chilli Crabs, Salted Egg Crabs, Ketam Kam Heong, dan Ketam Buttermilk Lurpak pasti menambah selera iftar anda.
Pastikan anda membuat pesanan awal untuk sajian ketam istimewa ini bersama dengan tempahan meja, dan harga adalah berdasarkan harga pasaran harian. Saiz ketam yang disediakan adalah bermula dengan saiz Regular, M dan XXL.
Santapan Utama A:
● Ayam masak kicap
● Daging rendang
● Udang sambal
● Siakap lemak kantan
● Ketam masak lemak
● Lasagna ketam
● Ayam gajus cili kering
● Sayur campur goreng
● Petola masak air
Santapan Utama B:
● Ayam masak merah
● Kurma kambing bersama kentang
● Siakap lemak kantan
● Udang masak lemak nogori
● Daging si hitam manis
● Mac & cheese udang
● Mongolian lamb
● Kangkung belacan
● Kobis goreng
Santapan Utama C:
● Ayam kapitan
● Daging kerutuk
● Udang Nestum
● Siakap lemak kantan
● Mussel Kam Heong
● Seafood pescatore
● Honey lemon crispy fish bone
● Fried pak choy
● Pucuk paku lemak kuning
Santapan Utama D:
● Ayam goreng berempah
● Lala black pepper
● Udang galah diraja
● Siakap lemak kantan
● Mutton varuval
● Mac & cheese mussels
● Udang cili kering/glass noodle
● Pajeri terung/nenas
● Kailan ikan masin
Condiments served:
● Sambal belacan
● Air asam kerisik
● Sambal kicap
● Sambal tempoyak
● Sambal kelapa
● Sambal belimbing buluh
● Cocktail
● Budu
● Cincalok
● Sambal kerisik
Pencuci mulut
Tidak ketinggalan, hidangan penutup yang enak adalah pencuci mulut yang wajib ada untuk anda. Nikmati kepelbagaian manisan memukau seperti:
● Hirisan kek (3 jenis)
● Kek penuh (2 jenis)
● Puding (5 jenis)
● Kuih Muih Melayu (10 -15 jenis)
● Kurma (2 jenis)
● Aiskrim Malaysia
Ketam Viral juga menawarkan suasana yang sempurna untuk tempahan Jamuan Ramadan Persendirian iaitu dengan menyediakan bilik VIP – ‘Ketam Nipah’ & ‘Ketam Bunga’ yang boleh memuatkan jumlah pax yang besar sehingga 12 orang di setiap bilik. Anda boleh menikmati suasana ruang makan yang luas, selesa, dan penuh dengan ciri artistik.
Ketam Viral menyediakan pengalaman yang sangat mewah ini di sepanjang Ramadan dengan bayaran bilik persendirian ini bermula dari RM200 untuk setiap bilik, tertakluk pada kekosongan.
Untuk tempahan biasa, tempat duduk akan diatur dengan teliti bagi memastikan ruang yang mencukupi dan selesa di antara para pelanggan. Harga yang ditawarkan ini amat berbaloi dengan pengalaman makan dan suasana yang
akan anda alami:
Early Bird Specials: RM142+ (Jimat RM20) – bermula 25 Februari hingga 16 Mac 2023.
Harga Biasa RM162+
Harga kanak-kanak pada RM85+ (antara 3-10 tahun)
Kanak-kanak (bawah 3 tahun) – Percuma
Boleh WhatsApp atau hubungi Ketam Viral untuk tempahan atau anda boleh layari laman web untuk maklumat lanjut.

 @myresipi
Buffet Ramadan @ketamviral_my. Lebih 100 sajian menarik, Tak Lapuk Dek Zaman😍 #myresipi #buffetramadhan2023 #fyp #buffetramadhan
 ♬ Ramadhan Tiba – FADLI AZ


Cara Buat Ketupat Sotong Kelantan, Manis & Berlemak Sangat Sedap!

Ketupat sotong merupakan salah satu manisan yang terkenal berasal dari negeri Pantai Timur. Namun ada perbezaan di antara ketupat sotong Kelantan dan Terengganu.
Versi Kelantan berwarna coklat, pekat dan lebih manis, menggunakan gula melaka @ nise. Berbeza dengan Terengganu yang lebih bersantan dan kurang manis.
Semuanya punya kelebihan dan keenakan yang tersendiri. Nak cuba rasa Ketupat Sotong versi Kelantan? Saudari Zurila Ghani ada kongsikan resipinya.
Resipi Ketupat Sotong Kelantan
Bahan-bahan:

2 cawan beras pulut
1 kotak santan Sedikit garam
1 kilo sotong segar
2 keping nise atau gula melaka
1 biji bawang merah | dihiris
Sedikit halia | dihiris
3 helai daun pandan
Sedikit halba
Air secukupnya

Cara memasak:
1. Bersihkan beras pulut. Rendam dengan sedikit santan dan garam. Biarkan sehingga kembang dalam sejam.
2. Basuh sotong bersih-bersih. Terpulanglah mahu siat kulitnya atau tidak. Kemudian toskan.
3. Masukkan beras pulut yang telah direndam tadi. Isikan separuh saja dalam sotong, letak kepala sotong dan cucuk dengan pencungkil gigi untuk mengelakkan beras pulut terkeluar atau sotong pecah.
4. Masukkan air santan yang digunakan untuk rendam beras tadi, sedikit santan, nise atau gula melaka, bawang merah, halia, garam, daun pandan, halba, air dan sotong.
5. Buka api. Biar sehingga sotong masak baru masukkan lebihan santan kotak tadi. Tunggu sehingga mendidih dan boleh tutup api.
Selamat mencuba!
Kredit: Zurila Ghani


KFC Golden Egg Crunch Kembali Lagi! Tahun Lepas Memang Famous & Ramai Suka

Golden Egg Crunch, menu yang paling dinanti-nantikan di KFC kembali lagi!
Sempena Tahun Baharu Cina, KFC membuat ‘comeback’ sekali lagi untuk 2023. Perisa ini telah diperkenalkan beberapa tahun yang lalu.
Penggemar ayam goreng ‘Hot & Spicy’ KFC pasti tahu kelazatannya. Bayangkan jika ayam goreng ini disaluti dengan rempah ratus, telur masin, daun kari dan selasih.

Rasa telur masin dan aroma rempah pada ayam tu pasti membuka selera dan keinginan kalian untuk menikmatinya sepanjang masak.
Tapi seperti biasa, menu istimewa ini hanya untuk waktu yang terhad sahaja. Jadi kalau tak nak melepas, dapatkannya segera di KFC berdekatan anda sekarang!
Baca juga: Beli Ayam Goreng KFC Dapat Saiz Kecil? Jangan Risau, Ikut Saja Langkah Ini Untuk ‘Tukar’ Ayam Baru


Mat Salleh Ini ‘Claim’ KFC Malaysia Paling Sedap Lepas Cuba Semua Francais Seluruh Dunia, Pergh!

Bagi pencinta ayam kentucky, korang sanggup travel serata dunia semata-mata nak merasa KFC? Bunyi macam gila kan, tapi tidak bagi seorang lelaki yang berasal dari UK ini.
Menerusi laporan dari Daily Mail, mat salleh yang juga merupakan peminat tegar KFC ini telah mendapat tawaran hidangan ayam percuma selama setahun selepas dia mencuba pelbagai restoran francais lebih 50 negara.
Baca juga: Tak Jemput Sebab Makanan Tak Halal, Jiran Cina Siap ‘Order’ KFC Sebagai Ganti
Dikenali sebagai Kamlesh Mistry, 37, yang berasal dari Watford ini menyatakan dia mula sukakan ayam goreng KFC ketika berusia 12 tahun lagi.

Sejak itu, Kamlesh mengembara ke seluruh pelosok dunia untuk mengetahui restoran KFC yang menyajikan hidangan terbaik.
Kamlesh yang bekerja sebagai pengarah teknikal sudah mencuba ayam goreng terkenal dunia itu di lebih 50 negara termasuk di Reykjavik di Iceland, Tallinn di Estonia dan Minsk di Belarus.
Semua usaha itu membuahkan hasil apabila Kamlesh dinamakan sebagai KFC Super Fan yang pertama di dunia pada 2020 dan diberikan hidangan ayam percuma selama setahun.

“Setiap kali melancong bersama rakan dan keluarga, saya sentiasa menjamu selera di restoran KFC negara lain untuk membandingkan hidangannya dengan menu di UK.
“Begitulah saya sempat makan di restoran KFC di lebih 50 negara berlainan yang membantu saya memenangi pertandingan bagi KFC Super Fan pada tahun itu.
“Saya berasa amat gembira dengan gelaran KFC Super Fan kerana ia merupakan peluang hebat apabila bertemu dengan individu baharu di tempat kerja,” katanya.
Sementara itu, Kamlesh berkata, restoran KFC di Malaysia menawarkan hidangan yang terbaik.
“Restoran KFC di Kuala Lumpur sememangnya mempunyai menu yang paling menarik.
“Saya suka makanan pedas dan restoran KFC di negara itu menawarkan banyak pilihan hidangan demikian.
“Reykjavik pula adalah restoran KFC paling pelik yang pernah dikunjungi malah saya terkejut apabila melihatnya di sana,” katanya.
Selepas memenangi pertandingan itu, Kamlesh menerima bekalan hidangan ayam selama setahun dalam bentuk baucar elektronik yang bernilai 400 pound (RM1,987) serta baju, pelitup muka dan t-shirt KFC.

Fuhh, kaki foodie dia lain machiemm
Sumber: Utusan Malaysia


KFC Tawar 3 Snack Plate Pada Harga RM33 Sahaja Bermula 12 Disember

Sebut je ayam goreng, pasti KFC yang muncul dahulu dalam kepala kan? Ini saat terbaik untuk anda dapatkan ayam goreng KFC dengan harga yang murah dan bolehlah anda belanja keluarga dan rakan-rakan anda.
KFC tampil dengan promosi cukup gempak iaitu 3 set Snack Plate hanya berharga RM33 sahaja. Betul ke ni? Ya anda tidak salah lihat kerana promosi ini memang betul-betul murah.

Istimewanya promosi ini, ia akan berlangsung selama 3 hari iaitu bermula pada 12 Disember 2022 dan akan berakhir pada 14 Disember 2022. Anda boleh mula membuat pesanan bermula dari jam 10 pagi hingga 10 malam.
Promosi ini hanya sah untuk self collect. Maksudnya anda perlu memesan secara atas talian di laman web KFC dan mengambilnya di cawangan yang dipilih.
Promosi ini tidak sah untuk delivery dan in-store order (pesanan di kedai). Pembelian juga terhad kepada 2 set ‘3 Snack Plate For RM33’ sahaja.
Baca juga: Beli Ayam Goreng KFC Dapat Saiz Kecil? Jangan Risau, Ikut Saja Langkah Ini Untuk ‘Tukar’ Ayam Baru


Khairul Aming Beri Penjelasan Ekoran Pembungkusan Sambal Nyet ‘Leaking’

Sebut je Khairul Aming, mesti semua orang terngiang-ngiang suara voive-over dia dalam content masakan.
Baru-baru ini, tular satu video seorang pembeli mengkritik cara pembungkusan Sambal Nyet yang dikatakan kurang kemas di TikTok.
Video Penuh:

 @cikgusamm
Mmmm.. kena improve ni #cikgusamm #cikgusammtips #packaging #sambal #sambalpenyet #khairulaming #khairulamingrecipe @Khairulaming
 ♬ Feeling Happy ( Positive Upbeat ) – PIANissimO

Menurut pembeli yang dikenali sebagai Cikgu Sammi itu, botol yang dia dapat bocor dan menyebabkan minyak produk tersebut banyak meleleh keluar dalam bungkusan.
Baca juga: Ayam Bakar Thai Ala Resipi Khairul Aming, Cicah Dengan Sos Pedas Padu Gais!
Susulan video yang tular itu, Khairul Aming menjawab isu tersebut menerusi rakaman tersebut:

 @khairulaming
Ini penjelasan kenapa kita tak pakai extra kotak untuk sambal nyet. Maaf di atas kebocoran sambal dan terima kasih @CikguSamm| Coach Biz & Produk for the feedback! 😊 #makanlokal #sambalnyet
 ♬ original sound – Khairulaming – Khairulaming

Menerusi perkongsian di atas, dia menjelas apakah sebab beserta dengan data yang dikumpul.
Tak terkecuali, Khairul Aming juga akan menggantikan sambal baru kepada pembeli tersebut.
Yang buat min kagumnya adalah, cara dia jelaskan satu persatu dan uruskan isu ini macam kacang je. Bukan min je, tapi ramai netizen puji sebab senang nak faham.
Kita boleh lihat beberapa komen yang memuji tindakan Khairul Aming ini sebagai seorang yang matang dan profesional.

Nama Khairul Aming sebelum ini pernah menjadi bualan hangat selepas pengurusnya ‘buat hal’.
Namun cara dia berhadapan dan selesaikan isu berkenaan telah dipuji ramai. Kipidap!